title: Tasaisesti kiihtyvä liike

text: Kappaleen liike on tasaisesti kiihtyvää, jos siihen kohdistuvien voimien resultantti pysyy vakiona. Esimerkiksi vapaa putoamisliike, johon ilmanvastus ei sanottavasti vaikuta, on likimain tasaisesti kiihtyvää, edellyttäen kappale ei putoa niin korkealta, että siellä painovoima on merkitävästi heikompi kuin maan pinnalla.


title: Tasaisesti kiihtyvä liike

text: Tasainen liike voidaan käsittää tasaisesti kiihtyvän liikkeen erikoistapaukseksi, jossa kiihtyvyys on nolla.


title: Robert Teichmüller

text: Robert Teichmüller (4. toukokuuta 1863 Braunschweig, Saksa – 6. toukokuuta 1939 Leipzig, Saksa) oli saksalainen pianisti ja yksi aikansa merkittävistä pianopedagogeista. Hän opiskeli Leipzigin konservatoriossa opettajinaan Bruno Zwintscher ja Carl Reinecke. Teichmüller opetti Leipzigin konservatoriossa 1897–1939 ja hän sai professuurin vuonna 1908. Hän julkaisi Johann Sebastian Bachin, Carl Philipp Emanuel Bachin ja Max Regerin pianomusiikkia sekä kirjoitti yhdessä Kurt Herrmannin kanssa kirjan "Internationale moderne Klaviermusik" (1927). Käsivarren hermovian vuoksi Teichmüller joutui luopumaan esittävän taiteilijan urasta.


title: Ante Tomić

text: Ante Tomić tarkoittaa seuraavia henkilöitä:


title: Dario Khan

text: Dario Ivan Khan (s. 24. tammikuuta 1984) on mosambikilainen jalkapalloilija, pelipaikaltaan puolustaja. Hän edustaa qatarilaista Al-Kharitityath Sports Clubia, johon hän siirtyi Al-Ismailystä vuonna 2009. Khan on pelannut urallaan neljässä eri maassa, Mosambikissa, Sudanissa, Egyptissä ja Qatarissa. Hän on pelannut kotimaansa maajoukkueessa vuodesta 2003 alkaen. Khan on pelannut maajoukkueessa muun muassa Afrikan-mestaruuskilpailuissa 2010.


title: Lee Haney

text:
Lee Haney kn: (Total-Lee Awesome) (s. 11. marraskuuta 1959 Spartanburg, Etelä-Carolina) on yhdysvaltalainen kehonrakentaja, joka voitti ensimmäisenä miehenä kahdeksan kertaa Mr. Olympia -tittelin vuosina 1984–1991.Lee Haney on valmistunut Southern Methodist Universitystä, jossa hän suoritti lapsipsykologian tutkinnon. Hän oli myös jäsenenä koulunsa jalkapallojoukkueessa.
Hän omistaa myös kaksi kuntosalia Atlantassa (Lee Haney World Class Fitness Center) Yhdysvalloissa.


title: Lee Haney

text: Yhdysvaltain silloinen presidentti Bill Clinton nimitti Haneyn puheenjohtajaksi presidentin neuvostoon edustamaan fyysistä kuntoa ja urheilua.


title: Lee Haney

text: Haney on tunnettu myös hengellisenä ihmisenä, hän on kristitty.


title: Lee Haney

text:
Kehonrakennusuran jälkeen, vuonna 1994, Lee Haney ja hänen vaimonsa ostivat neljänkymmenen eekkerin maatilan läheltä kotiaan. Haney rakensi Haney Harvest House -nimisen talon, joka on voittoa tavoittelematon laitos lapsille jonne kaikki ovat tervetulleita riippumatta rodusta, uskonnosta ja kansalaisuudesta.
Leen omin sanoin: "Halusin voida antaa jotakin takaisin. Olen ollut niin onnekas että on paljon hyviä asioita joita haluan tehdä, ja se kaikki tulee arvoista joista opimme kasvamaan."


title: Lee Haney

text:
Kirjat
VHS


title: Lee Haney

text: DVD


title: Keiju (Artemis Fowl)

text: Keiju on yleisnimitys maan alla elävistä olennoista kirjasarjassa Artemis Fowl. Keijut muuttivat maan alle pakoon ihmisiä. Useimmilla keijuilla on taikavoimia: kyky "mesmeroida" (lumota, hypnotisoida) ja parantaa. Keijut kutsuvat itseään "Väeksi". Keijuihin kuuluu kahdeksan sukua: ilmahiset, kääpiöt, menninkäiset, tontut, maahiset, demonit, hiidet ja riiviöt. Näiden lisäksi Hautautuneilla Alueilla asuu lisäksi kentaureja ja peikkoja, joita ei kuitenkaan lasketa keijuiksi.


title: Keiju (Artemis Fowl)

text: Ainoa keijulaji, jolla on syntyessään siivet. Eivät katso eteensä. Ilmahiset ovat suunnilleen metrin mittaisia. Niillä on suipot korvat ja vihreä iho. Luonteeltaan ne ovat yleensä hilpeän huolettomia ja älyltään keskinkertaisia. Lentäminen on ilmahisille tärkeintä maan alla ja päällä. Luulevat olevansa taivaan vihreäihoinen lahja toisille keijuille


title: Keiju (Artemis Fowl)

text: Älykkäitä, mutta erittäin itsepäisiä. Lapsen mittasuhteet, suuri ja herkkä pää. Pääkallo on erittäin hauras. Monet keijut ilahtuvat jo tonttujen näkemisestä, joten he ovat "terapiaa kahdella jalalla". Pitävät vallasta ja suklaasta. Tryffelit ovat tontuille erityisen mieleen. Tontun vihoihin ei kannata koskaan hankkiutua.


title: Keiju (Artemis Fowl)

text: Tyhmiä, silmäluomettomia, suomuisia olentoja, jotka osaavat loihtia tulta. Haastavat mielellään riitaa ja pitävät tulesta (tulenkestävä nahka). Kostuttavat silmämuniaan nuolemalla. Laskeutuvat kiireessä juoksemaan neljällä jalalla. Luovat nahkansa kahdesti vuodessa, ja tekevät vanhoista nahoistaan vaatteita, kun vaivautuvat käyttämään vaatteita.


title: Keiju (Artemis Fowl)

text: Kääpiöuroksilla on kyky loksauttaa leukansa sioiltaan ja kaivaa suullaan maata saaden se menemään peräpäästä ulos muutamassa sekunnissa saaden siitä kaikki mineraalit ja syötäväksi kelpaavat aineet. On tyypillistä, että tämän jälkeen ilmenee suolistokaasuvaivoja. Jos kääpiö on tarpeeksi pitkään juomatta, sen ihohuokoset avautuvat nuppileulanpään kokoisiksi imukupeiksi. Kääpiöiden sylki kovettuu ollessaan kosketuksissa ilmaan. Sylki myös hehkuu pimeässä ja sillä on parantavia ominaisuuksia. Jos kääpiö vahingossa kaivautuu mereen, sille ei tule sukeltajantautia. Kääpiöt itse eivät tosin ole itse tietoisia tästä. Kääpiöiden partakarvat toimivat kompassina. Kääpiöt ovat herkkiä auringonvalolle, niiden nahka alkaa punoittaa muutamasa minuutissa pilviselläkin säällä. Pystyvät käyttämään varpaitaan yhtä hyvin kuin sormiaan. Pitävät kullasta ja jalokivistä. Taipumusta rikollisuuteen.


title: Keiju (Artemis Fowl)

text: Päättäväisiä ja rusehtavaihoisia olentoja, järjestelmällisiä ja vahvasti oikeudentajuisia. Sarkastinen huumorintaju. Pitävät lentämisestä sukkuloilla tai siivillä.


title: Keiju (Artemis Fowl)

text: Hidasälyisiä ja töykeitä olentoja, jotka ovat mieltyneitä kultaan.


title: Keiju (Artemis Fowl)

text: Älykkäitä mutta itsepäisiä olentoja, jotka ovat eristetty Hybrasin saarelle Limboon kymmeneksi tuhanneksi vuodeksi. Nuoret demonit, "parat", ovat menninkäismäisiä, harmaaihoisia ja töpöhäntäisiä. Kun para tulee todella verenhimoiseksi, se saa "väänteleet" ja sen ihohuokosista tulvii ravintolimaa, joka peittää sen koteloon. Kotelossa para kokee muodonmuutoksen ja se tulee kotelosta ulos täysikasvuisena demonina.


title: Keiju (Artemis Fowl)

text: Demonivelhot eivät saa lainkaan väänteleitä, joten ne näyttävät täysikasvuisinakin paroilta ja niillä on mahtavat taikavoimat.


title: Keiju (Artemis Fowl)

text: Ensimmäisessä kirjassa mainittu keijulaji. Ne ovat pieniä ja osaavat lentää. Riiviö vilahtaa myös sarjakuvasovituksen sivulla 51, toisessa ruudussa, missä se asettaa jonkinlaista sidettä Komentaja Rootin käteen.


title: Keiju (Artemis Fowl)

text:
Tyhmiä, mutta hengenvaarallisia olentoja. Peikoilla on terävät torahampaat, joissa on halvaannuttavaa myrkkyä ja ne ovat syntyneet tappamaan. Ne pelkäävät vettä ja niiden silmät eivät kestä valoa. Peikkojen hajuaisti on ilmiömäinen, sillä sokeakin peikko löytää maan alla vettä ja saalista. Niiden karvat ovat patukkamaisia. Ne syövät valtavasti, pari lehmää on mukava välipala.
Joskus kääpiöt ovat ratsastaneet peikoilla.


title: Keiju (Artemis Fowl)

text: Älykkäimpiä, mutta myös vainoharhaisimpia. Kentaurit ovat nykyään harvinaisia, eikä niillä ole taikavoimia.


title: Keiju (Artemis Fowl)

text: Meren pohjassa ihmiseltä piilossa eläviä otuksia, jotka voivat kasvaa kilometrien mittaisiksi. Maailmassa niitä on enää seitsemän, sillä uroskrakenit ovat steriloituneet jätevesien tähden. Helsingin lähettyvillä meressä elää yksi.


title: Nokipääskyt

text: Nokipääskyt ("Psalidoprocne") ovat pääskyjen heimoon kuuluva varpuslintusuku. Nokipääskyjen sukuun kuuluu BirdLifen mukaan viisi lajia.


title: Bora (tuuli)

text: Bora (kroatiaksi "bura", kreikan sanasta Βορέας/"boreas", pohjoistuuli) on itäisen Välimeren ja Mustanmeren vuoriseutujen lähellä puhaltava kylmä valumatuuli. Tunnetuin on Adrianmeren pohjoisosan bora, joka purkautuu merelle Italian, Slovenian ja Kroatian rajaseudulta. Tuulen nopeus voi olla jopa 100 km/h (28 m/s). Bora esiintyy yleensä talvella, jolloin idästä tuleva kylmä ilma ylittää vuoret ja laskeutuu rannikolle.


title: Bora (tuuli)

text:
Bora tuulee voimakkaimpina Kroatian Dalmatian, Slovenian ja Albanian rannikon vuorensolissa. Bora puhaltaa pohjoisesta tai koillisesta. Bora aiheuttaa Adrianmerellä purjehtijoille vaikeuksia, koska se puhaltaa jopa 50 m/s nopeudella ja voi alkaa äkkiä. Kroatiassa pienet laivat eivät lähde merelle ja siltoja suljetaan boran takia.
Bora eli "etesian" puhaltaa myös pohjoisella Egean merellä Itä-Kreikan, Bulgarian ja Turkin vuorilta.
Mustanmeren Tsemes Bay:n Novorossiyskin sataman lähellä puhaltaa myös myrskyinen bora. Boraksi sanotaan myös Alpeilta Pohjois-Italiaan puhaltavaa laskutuulta.


title: Monosomia

text: Monosomia on tila, jossa diploidisessa solussa kromosomiparin sijasta esiintyy vain yksi kromosomi. Monosomia voi myös olla osittainen. Monosomiat aiheuttavat Turnerin oireyhtymää, cri du chatia ja deleetio-oireyhtymä 1p36:ta.


title: Timo Nousiainen

text: Timo Nousiainen on Tornion kaupunginjohtaja. Tornion kaupunginvaltuuston valitessa kaupunginjohtajan kesäkuussa 2015 hän sai 24 ääntä 43:sta. Hän toimi Oulunsalon kunnanjohtajana vuonna 2010, aiemman kunnanjohtajan Tuomo Räihän jäädessä eläkkeelle. Syksyllä 2010 Nousiaisesta tuli uuden Oulun yhdistymishallituksen projektipäällikkö. Nousiainen on koulutukseltaan valtiotieteiden maisteri.


title: Timo Nousiainen

text: Ennen valintaansa Oulunsalon kunnanjohtajaksi Nousiainen oli Limingan kunnan hallintojohtaja. Vuonna 2006 hänet valittiin myös Rovaniemen kaupungin kaupunkitarkastajan virkaan. Nousiainen harrastaa jääpalloa ja mäkihyppyä.


title: Kalliopääskyt

text: Kalliopääskyt ("Ptyonoprogne") ovat pääskyjen heimoon kuuluva varpuslintusuku. Kalliopääskyjen sukuun kuuluu BirdLifen mukaan neljä lajia.


title: Platonilainen teologia

text: Platonilainen teologia (, ) on Prokloksen kirjoittama uusplatonilainen teos, joka esittää Platonin filosofian teologiana. Teos esittää muun muassa kuvauksen uusplatonilaisen jumalallisen hierarkian eri tasoista.


title: Platonilainen teologia

text: "Platonilainen teologia" oli Prokloksen viimeinen teos. Osa teoksesta on kadonnut; nykyaikaan säilyneessä muodossaan se käsittää kuusi kirjaa. Teos on muodoltaan itsenäinen tutkielma, ei myöhäisantiikin yleiseen tyyliin kommentaari.


title: Platonilainen teologia

text: Teos hyödyntää Platonin dialogeja ja pyrkii löytämään niistä kuvauksia uusplatonilaisen jumalallisen hierarkian kausaalisista tasoista. Näitä ovat ykseys ("to hen", kirjat 1–2), tosi-olemassaolo (kirja 3), elämä (kirja 4), järki ("nous", kirja 5) sekä sielut ("psykhe") ja ruumis/luonto (kirja 6). Näistä tosi-olemassaolo, elämä ja järki kuuluvat järjellä käsitettävään alueeseen, joka jakaantuu näin kolmeen: järki itse, sen kohde eli todellinen olemassaolo sekä niiden välinen suhde.


title: Platonilainen teologia

text: Tässä oli kyseessä Prokloksen mielestä teologia siksi, että absoluuttisimmat ja itsenäisimmät ideat olivat jumalallisia. Tämä teologia oli platonilaista siksi, että Platonin katsottiin edenneen esimerkiksi Aristotelesta pidemmälle ohi pelkän järjen, kohti jumaluutta itseään. Proklos käyttää kuitenkin myös Aristotelesta lähteenään; samoin lähteenä esiintyvät muun muassa Kaldean oraakkelit.


title: Pesäpallon miesten Mestaruussarjan kausi 1975

text: Pesäpallon SM-sarja 1975. Seinäjoen Maila-Jussit voitti seuran historian ensimmäisen Suomen mestaruutensa. Mestaruus ratkesi jo neljänneksi viimeisellä kierroksella, tosin hieman erikoisella tavalla. Tuolloin 6. elokuuta Seinäjoki hävisi kotonaan Vimpelille juoksuin 1–2, mutta kun Kankaanpää myös koki vierastappion Jyväskylän Kirille, oli Jussien mestaruus selvä. Vimpeli ja Kankaanpää veivät muut mitalit ja ohessa Kankaanpää voitti myös Suomen Cupin.


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Alajärven Ankkurit, Kiteen Urheilijat ja Jokioisten Koetus


text:
Seinäjoen Maila-Jussit: Veijo Parhiala,
Mauri Pyhälahti,
Markku Vainio,
Voitto Hautala,
Aulis Peltomäki,
Tapio Ristilä,
Juhani Ristilä,
Masa Ala-Nikkola,
Mauri Soini,
Jouko Sivunen,
(Timo Heimonen,
Kyösti Heikkilä,
Jouni Kari,
Raimo Ryssy).
Pelinjohtaja Paavo Mäntylä


text: Katso: Pesäpallon naisten Mestaruussarjan kausi 1975


title: Ilola (Muolaa)

text: Ilola eli Ovsjanoje () on maaseututaajama Suulajärven pohjoisrannalla Viipurin piirin Raivolan kunnassa Karjalankannaksella. Ennen sotia Ilola kuului Suomeen ja oli Muolaan kunnan kylä.


title: Ilola (Muolaa)

text: Suomelle kuuluessaan Ilola sijaitsi Muolaan eteläosassa Kivennavan ja Kanneljärven vastaisella rajalla noin 13 kilometriä Muolaan kirkonkylästä Kirkkorannasta lounaaseen. Sen naapurikyliä olivat Muolaan puolella lännessä Perkjärvi, pohjoisessa Sormula, koillisessa Harvola ja Soittola, Kivennavan puolella idässä Pamppala ja kaakossa Kaukolempiälä sekä Kanneljärven puolella etelässä Häme.


title: Ilola (Muolaa)

text: Ilolan kylä sijaitsi hieman syrjässä metsäisten taipaleitten takana. Viipurista Kivennavalle johtaneesta Kantatie 63 johti Ilolaan kylätiet Äimisuon länsipuolelta ja eteläpuolelta. Vuonna 1936 Ilolan pinta-ala oli 18,73 neliökilometriä, josta oli peltoa 258 hehtaaria, niittyä yhdeksän hehtaaria ja metsää 1 605 hehtaaria. Ilolan kylän talot sijoittuivat noin 4-5 kilometrin matkalle Suulajärven koillispuolelle kylätien varrella ja kylän pellot sijaitsevat pääasiassa kylätien ja Suulajärven välisellä alueella. Kyläkeskustassa sijaitsee kanskoulu, nuorisoseurantalo ja kauppa. Ilolan koulupiiri perustettiin vuonna 1904 ja oma koulurakennus valmistui 1905. Koulupiiriin kuului Ilolan kylän lisäksi Maisniemen hovin alue Perkjärven kylän itäosasta Suulajärven länsirannalta. Koulu säilyi ehjänä talvisodasta.


title: Ilola (Muolaa)

text: Ilolan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Nykyisen venäläisen nimensä se sai vuonna 1948.


title: Ilola (Muolaa)

text: Sodan jälkeen Muolaan siirtoväki asutettiin Lounais-Hämeeseen, jossa Ilolan kylän asukkaat asutettiin Sääksmäelle ja Valkeakoskelle.


title: Kurtšatov-instituutti

text: Kurtšatov-instituutti () on Venäjän johtava ydinenergian tutkimus- ja kehityslaitos. Neuvostoliiton aikana sen nimi oli I. V. Kurtšatovin atomienergiainstituutti () eli KIAE (КИАЭ). Moskovassa sijaitseva tutkimuslaitos on nimetty Igor Kurtšatovin mukaan.


title: Kurtšatov-instituutti

text: Kurtšatov-instituutti perustettiin 1943, jolloin ensisijaisena tehtävänä oli ydinaseiden kehittäminen. Vuoteen 1955 se toimi peitenimellä "Venäjän tiedeakatemian laboratorio No. 2". Laitoksessa suunniteltiin suurin osa Neuvostoliiton ydinreaktoreista. Vuodesta 1955 siellä tehtiin myös keskeistä lämpöfuusion ja plasmafysiikan tutkimusta. Siellä kehitettiin ensimmäiset tokamak-reaktorit, joista onnistuneimmat olivat T-3 ja T-4. Vuoteen 1991 instituutti toimi Venäjän atomienergiaministeriön alaisena. Marraskuussa 1991 instituutista tuli valtiollinen tiedekeskus ja suoraan Venäjän hallituksen alainen. Johtosäännön mukaan Kurtšatov-instituutin johtajan nimittää pääministeri, Rosatomin esityksestä. Helmikuusta 2005 instituutin johtaja on Mihail Kovaltšuk. Aiemmin johtajana on ollut mm. Venäjän nykyinen Suomen suurlähettiläs Aleksandr Rumjantsev.


title: Kurtšatov-instituutti

text: Helmikuussa 2007 Kurtšatov-instituutti valittiin Venäjän nanoteknologian kehittämistä koordinoivaksi yksiköksi.


title: Hautautuneet Alueet

text: Hautautuneet Alueet on keijujen asuttama, kuvitteellinen paikka kirjasarjassa Artemis Fowl. Keijut ovat asuneet maan alla tuhansia vuosia ja pysytelleet salassa ihmisiltä.


title: Hautautuneet Alueet

text: Kauan sitten keijut ja ihmiset elivät sovussa maan päällä. Aikojen saatossa lajien välille syttyi sota, jonka keijut taikavoimistaan huolimatta, hävisivät. Keijut asettuivat sen jälkeen asumaan maan ja veden alle piiloon ihmisiltä.


title: Hautautuneet Alueet

text: Nykyään ihmiset (muutamaa poikkeusta lukuun ottamatta) ovat tietämättömiä keijujen olemassaolosta.


title: Hautautuneet Alueet

text: Turvakaupunki (engl. Haven City) on keijujen maanalainen kaupunki, joka on nimensä mukaisesti ainoa paikka, missä keijut voivat olla rauhassa ihmisiltä. Ihmisten mittakaavassa enemmän kylä kuin kaupunki, sillä asukasluku on alle kymmenentuhannen.


title: Hautautuneet Alueet

text: Atlantis on Turvaa pienempi kaupunki, joka sijaitsee meren alla.


title: Hautautuneet Alueet

text:
Maankuoren halkeamia, joita pitkin keijut pääsevät maan pinnalle matkustamalla sukkuloissa (hitaampi ja mukavampi tapa) tai titaanikapseleissa, magmavirtojen mukana (nopeampi ja epämukavampi tapa).
Kuiluista pääsee suoraan keijusatamaan, ja niistä suoraan maan pinnalle.Lisäksi Lontoossa on yksi satama, mutta se on jouduttu sulkemaan, koska Chelsean jalkapallojoukkue on rakentanut kotikenttänsä 500 metriä ulosmenohallin yläpuolelle.


title: Hautautuneet Alueet

text: Keijujen matkailukohde maan alla. Rakennettu mitä varmimmin siksi, että keijut muistaisivat miltä maan päällä tuntui elää. Paikassa on kaikkien maapallon 7:n ihmeen ja lisäksi 4 muun ihmeen pienoismallit. Nykyään peikkojen valtaama paikka.


title: Hautautuneet Alueet

text: Keijujen poliisiorganisaatio, joka pitää yllä järjestystä Hautautuneilla Alueilla.


title: Hautautuneet Alueet

text: HAL:n Tiedustelujaos, jonka tehtävänä on pitää huolta siitä, ettei keijuja eksy maanpinnalle ilman viisumia.


title: Hautautuneet Alueet

text: HAL:n Noutojaos. "Noudon poikien" tehtäviin kuuluu mm. keijuja nähneiden ihmisten muistin pyyhkiminen ja pinnalle karanneiden peikkojen palauttaminen maan alle.


title: Hautautuneet Alueet

text: HAL:n Liikennejaos (tunnetaan myös pyöräjepareina). HALLija tehtävänä on vahtia liikennettä Hautautuneilla alueilla. Jokaisen poliisikoululaisen on toimittava tietty aika liikennejaoksessa ennen hakemista muihin jaoksiin.


title: Hautautuneet Alueet

text: HAL:n Merijaos toimii Atlantin valtameressä siivoten ihmisten sotkuja ja suojellen uhanalaisia eläimiä.


title: Hautautuneet Alueet

text: HAL:n salainen osasto, joka on erikoistunut Demonien tutkintaan.


title: Pilkkarunot

text: Pilkkarunot () oli pyrrhonistista skeptisismiä edustaneen Timon Fleiuslaisen kirjoittama satiirinen ja parodinen teos, joka arvosteli filosofiaa pilkallisten runojen muodossa.


title: Pilkkarunot

text: Timon kirjoitti "Pilkkarunot" noin vuonna 250 eaa. Se on hänen merkittävin ja suosituin teoksensa. Teoksen alkukielinen nimi on monikko kreikan kielen sanasta "sillos" (, ’kierosilmäinen’). Teos voidaan nähdä Timonin yrityksenä esitellä omaa pyrrhonistista ajatteluaan ja kirjoittaa kriittistä filosofian historiaa tavalla, joka olisi jossain määrin uskollinen hänen opettajansa Pyrrhonin pyrkimykselle välttää filosofian kirjoittamista kokonaan.


title: Pilkkarunot

text: Teos ei ole säilynyt nykyaikaan, mutta sen runoista on säilynyt 65 katkelmaa, yhteensä 133 säettä, muiden antiikin aikaisten kirjailijoiden teosten kautta. Merkittävin lähde on Diogenes Laertioksen teos "Merkittävien filosofien elämät ja opit", joka lainaa usein Timonin runosäkeitä filosofien elämäkertojen yhteydessä. Muita lähteitä ovat muun muassa myöhempi pyrrhonisti Sekstos Empeirikos sekä Athenaios ja Aristokles Messeneläinen. Aristokles kuvasi teoksen ”loukkaukseksi kaikkia ihmisiä kohtaan”.


title: Pilkkarunot

text: Myöhemmin nimestä "silloi" tuli nimitys vastaavanlaisten satiiristen ja parodisten teosten lajityypille. Ksenofanes oli kirjoittanut samanlaisia filosofisia satiireja jo ennen Timonia. Myöhemmän antiikin aikana hänen nimiinsä laitettiin viisi kirjaa pilkkarunoja. Siitä huolimatta "silloi"-muoto on laitettu Timonin nimiin, ja Timonia pidetään lajityypin varsinaisena perustajana. Ksenofanes ja Timon tunnetaan yhdessä nimellä "sillografit". Timonin teoksesta kirjoitettiin antiikin aikana kaksi kommentaaria nimeltä "Pilkkarunoista"; toisen kirjoitti Apollonides Nikaialainen ja toisen Sotion Aleksandrialainen.


title: Pilkkarunot

text: Timonin "Pilkkarunot" käsitti kolme kirjaa tai runoa. Sen runot oli kirjoitettu heksametrimuodossa, ja sen oletetaan olleen pituudeltaan noin tuhat runosäettä. Filosofian lisäksi teos parodioi näin samalla Timonin runollisia vaikutteita, Hesiodosta, Homerosta ja attikalaista komediaa.


title: Pilkkarunot

text: Diogeneen mukaan ensimmäinen kirjoista oli minämuodossa esitetty monologi. Toinen ja kolmas kirja olivat puolestaan dialogimuodossa. Niissä Timon esitti kyselevänsä Ksenofaneelta eri filosofeista, ja Ksenofanes vastasi. Toinen kirja käsitteli tällä tavalla varhaisempia filosofeja ja kolmas kirja myöhempiä filosofeja. Tällainen kyselevä esitys edustaa samalla skeptisen filosofian käytäntöä. Tutkijat ovat lähes yksimielisiä siitä, että teos sisälsi jonkinlaisen "nekyia"-kohtauksen eli laskeutumisen Haadeeseen. Tämä kehyskertomukselle valittu lajityyppi voidaan nähdä Homeroksen "Odysseian" vastaavien kohtien parodiana.


title: Pilkkarunot

text: Timonin säkeet satirisoivat pääasiassa muiden filosofien oppeja, eivät niinkään itse filosofeja. Kohteena olivat erityisesti dogmaattisten filosofien ja koulukuntien opit. Timonin mukaan nämä filosofit eivät täyttäneet hänen esikuvansa Pyrrhonin esimerkillään asettamaa filosofista ihannetta. Timonin teoksessa esiintyvät Ksenofaneen ja Pyrrhonin lisäksi muun muassa Thales, Anaksagoras, Sokrates, Ksenofon, Aiskhines, Aristippos, Menedemos Eretrialainen, Platon, Arkesilaos, Aristoteles, Antisthenes, Pyrrhon, Zenon Kitionilainen Kleanthes, Pythagoras, Empedokles, Herakleitos, Zenon Elealainen, Demokritos, Protagoras sekä Epikuros. Esimerkiksi Eukleideesta ja muista sokraatikoista Timon kirjoittaa:


title: Pilkkarunot

text: Kaikki filosofit eivät saa Timonilta pelkkää moitetta; Ksenofaneen ja Pyrrhonin lisäksi Timon kiittää myös elealaisen koulukunnan filosofeja Zenonia ja Parmenidesta.


title: Linda Välimäki

text: Linda Välimäki (s. 31. toukokuuta 1990 Ylöjärvi) on suomalainen jääkiekkoilija, pelipaikaltaan hyökkääjä. Hän edustaa Tampereen Ilvestä.


title: Linda Välimäki

text: Välimäen kasvattajaseura on Ylöjärven Ilves. Hän pelasi ensimmäisen kautensa naisten SM-sarjassa Ylöjärven Ilveksessä 2002–2004. Kausilla 2005–2010 hän edusti Tampereen Ilvestä. Hän voitti Suomen-mestaruuden kaudella 2005–2006. Kaudella 2009–2010 hän voitti SM-sarjan alkusarjan pistepörssin tehtyään 14 ottelussa 32 maalia ja annettuaan 28 maaliin johtanutta syöttöä. Kauden päätteeksi Ilves voitti Suomen-mestaruuden ja Välimäki teki ratkaisevassa viidennessä loppuottelussa voittomaalin jatkoajalla. Hän voitti myös pudotuspelien pistepörssin tehtyään 11 ottelussa 6 maalia ja annettuaan 13 maalisyöttöä.


title: Linda Välimäki

text: Kaudesta 2010–2011 alkaen Välimäki edusti espoolaisseura Bluesia/Espoo Unitedia. Seuraava kausi jäi väliin äitiysloman vuoksi. Kaudella 2012–2013 hän teki Suomen-mestaruuden ratkaisseen maalin viimeisessä loppuottelussa. Hän voitti Suomen-mestaruuden Bluesissa myös 2014 ja 2015. Hän voitti SM-runkosarjan ja pudotuspelien pistepörssin kaudella 2013–2014 sekä SM-runkosarjan pistepörssin kausilla 2014–2015 ja 2016–2017. Hän palasi Tampereen Ilvekseen kaudella 2017–2018.


title: Linda Välimäki

text: Välimäki sai suomalaispelaajista eniten tehopisteitä 18-vuotiaiden MM-kilpailuissa 2008. Naisten maajoukkueessa hän oli pelannut 13.1.2010 mennessä 35 ottelua, joissa oli tehnyt 11 maalia ja antanut viisi maalisyöttöä. Ensimmäisissä aikuisten arvokilpailuissaan, Vancouverin olympialaisissa 2010, hän sai pronssia. Pyeongchangissa 2018 hän saavutti toisen olympiapronssinsa ja teki voittomaalin lukemiin 3–2 päättyneessä pronssiottelussa Venäjää vastaan. Hän kuului Suomen joukkueeseen, joka oli neljäs MM-kisoissa 2013, viides Sotšin olympialaisissa 2014 sekä pronssilla MM-kilpailuissa 2015 ja 2017. Kauden 2016–2017 jälkeen hän on pelannut 132 maaottelua ja kerännyt niissä tehopisteet 33+39=72.


title: Yölokki

text: Yölokki ("Creagrus furcatus") on itäisellä Tyynellämerellä elävä lokkilaji.


title: Yölokki

text: Yölokki on selkäpuolelta harmaa ja vatsapuolelta valkoinen, sen pää on musta, silmänympärys punainen, tumman nokan kärki keltainen ja koivet punaiset. Sukupuolet ovat samanvärisiä.


title: Yölokki

text: Yölokit asuvat Galápagossaarilla, pääasiassa saariston itäosassa, sekä Kolumbian länsirannikon edustalla olevalla Malpelosaarella. Lajin elinympäristön ala on 79 300 neliökilometriä ja populaation koko 35 000 yksilöä. Nebouxin kerrotaan kuvailleen lajin holotyypin Montereystä Kaliforniasta, vaikka oikeasti se oli Galápagokselta.


title: Yölokki

text: Pesimäaikana linnut asuvat karuilla saarilla, muun ajan ne viettävät avomerellä.


title: Yölokki

text: Yölokki on yhdyskuntalintu ja parit elävät melko uskollisessa parisuhteessa. Pesimäkierron pituus on noin yhdeksän kuukautta, pesinnän epäonnistuessa lyhyempi. Pesä on paljaalla kalliolla, ja siihen on kerätty kiven- ja korallinpalasia ja meren tuomia roskia. Naaras munii yhden munan, jota haudotaan 31–34 päivää. Poikanen oppii lentämään 60–70 päivän ikäisenä. Sukukypsä se on noin viisivuotiaana.


title: Yölokki

text: Yölokki on ainoa lokkilaji, joka saalistaa yöllä merenpintaan nousevia kalmareita, äyriäisiä ja pikkukaloja.


title: Harvola

text: Harvola oli kylä Muolaan kunnan eteläosassa Viipurin läänissä Suomen Neuvostoliitolle luovuttamalla alueella. Kylä sijaitsi Yskjärven etelärannalla noin viisi kilometriä Muolaan kirkonkylästä Kirkkorannasta etelään. Harvolan naapurikyliä olivat idässä Vesikkala, etelässä Soittola ja Ilola ja lännessä Sormula. Nykyisin kylä on asumaton, eikä sillä ole asutusnimeä.


title: Harvola

text: Harvolan kylän alue käsitti pohjois-etelä suunnassa pitkämäisen alueen, joka oli noin seitsemän kilometriä pitkä, mutta leveimmillään vain kolme kilometriä leveän. Kylän pohjoispää sijaitsi Yskjärven rannalla ja Yskjärven Piensaaren eteläpää kuului Harvolaan. Kylän eteläpäässä sijaitsi laaja Äimisuo. Kylän keskiosat olivat metsäseutua, jonka halki kulki Viipurista Kivennavalle johtava Kantatie 63. Tämän tien varressa ei Harvolassa kuitenkaan ollut asutusta. Kantatiestä erkani kylätie Yskjärven rannalle kylän pohjoisosaan, jonne asutus oli keskittynyt Yskjärveen rajoittuvan peltoaukean keskelle. Kylän laidassa sijaitsi Uschanoffin saha- ja myllylaitos. Vuonna 1936 Harvolan pinta-ala oli 9,54 neliökilometriä, josta oli peltoa 243 hehtaaria, niittyä 38 hehtaaria ja metsää 563 hehtaaria.


title: Harvola

text: Harvolan kylä muodosti Sormulan ja Vesikkalan kylien kanssa Yskjärven koulupiirin, jonka koulurakennus sijaitsi Harvolasta Sormulaan johtavan kylätien varrella Sormulan kylän puolella. Koulupiiri oli perustettu vuonna 1906 ja koulutalo oli valmistunut seuraavana vuonna. Koulu paloi talvisodassa.


title: Harvola

text: Harvolan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Wegelius

text: Wegelius on suomalainen sivistyneistösuku. Osa sukuun kuuluvista on suomentanut nimensä, muun muassa muotoihin "Valvanne" ja "Vuorjoki".


title: Wegelius

text: Suku polveutuu vuonna 1682 kuolleesta talonpoika Tuomas Jaakonpoika Upasta, joka asui Seinäjoen Uppalan talossa. Hänen kuudesta pojastaan kaksi sekä kolmannen pojanpoika ottivat ajan tavan mukaan opintielle lähdettyään latinalaiselta kuulostavan sukunimen. Nimi muodostettiin kääntämällä Seinäjoen nimi ruotsiksi: "Wäggälv", mistä sukunimeksi muodostettiin ensin Weggelfius, myöhemmin Wegelius. Suku tunnettiin sittemmin pitkään pappissukuna.


title: Sormula

text: Sormula (v:sta 1948 ) on kylä Yskjärven etelärannalla Kyyrölän kunnassa Viipurin piirissä Leningradin alueella Venäjällä. Sormula kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa.


title: Sormula

text: Sormula sijaitsi Muolaan eteläosassa noin seitsemän kilometriä kirkonkylästä Kirkkorannasta etelään. Sen naapurikyliä olivat lännessä Parkkila ja Lavola, etelässä Ilola ja idässä Harvola. Vuonna 1936 Sormulan pinta-ala oli 20,68 neliökilometriä, josta oli peltoa 434 hehtaaria, niittyä 35 hehtaaria ja metsää 1 566 hehtaaria.


title: Sormula

text: Sormulan kylän etelä- ja keskiosat olivat pääasiassa metsää ja suota ja asutus oli keskittynyt kylän pohjoisosaan Yskjärven rannalla olevan laajan peltoaukean keskelle. Kylän metsäisen keskiosan halki kulki Viipurista Kivennavalle johtava Kantatie 63. Kantatie 63 erkani Parkkilassa kylätie, joka johti Sormulan kyläkeskuksen ja Harvolan kautta takaisin kantatielle 63. Kylässä oli kaksi kauppaa ja kanskoulu.


title: Sormula

text: Sormulan kylä muodosti Harvolan ja Vesikkalan kylien kanssa Yskjärven koulupiirin, jonka koulurakennus sijaitsi kylätien varrella Harvolan ja Sormulan kylien välimaastossa Sormulan kylän puolella. Koulupiiri oli perustettu vuonna 1906 ja koulutalo oli valmistunut seuraavana vuonna. Koulu paloi talvisodassa.


title: Sormula

text: Sormulan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Sormula

text: Sodan jälkeen Muolaan siirtoväki asutettiin Lounais-Hämeeseen, jossa Sormulan kylän asukkaat asutettiin Sääksmäelle.


title: Jordi Alba

text: Jordi Alba Ramos (s. 21. maaliskuuta 1989 L’Hospitalet de Llobregat, Barcelonan maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Barcelonaa ja on pelipaikaltaan vasen laitapuolustaja.


title: Jordi Alba

text: Alba pelasi uransa alkuvaiheilla Barcelonan juniorijoukkueissa, kunnes vuonna 2005 hän putosi pois akatemiasta pienen kokonsa takia. Tämän jälkeen hän pelasi kaksi vuotta Cornellàn junioriakatemiassa, josta hänet ostettiin 6 000 eurolla Valenciaan. Kaudeksi 2007–2008 hänet nostettiin seuran reservijoukkueeseen, joka pelasi Tercera Divisiónissa. Ensimmäisen kautensa ammattilaisena Alba pelasi kaudella 2008–2009 lainasopimuksella Gimnàsticissa, joka pelasi maan toiseksi korkeimmalla sarjatasolla Segunda Divisiónissa.


title: Jordi Alba

text: Seuraavaksi kaudeksi hän palasi takaisin Valenciaan ja teki ensiesiintymisensä pääsarjassa 13. syyskuuta 2009 ottelussa Real Valladolidia vastaan. Tämän jälkeen hän oli muun muassa kahdessa seuraavassa Eurooppa-liigan ottelussa avauskokoonpanossa Lilleä ja Slavia Prahaa vastaan. Joukkueen puolustuksen poissaolojen takia hän pelasi suurimman osan kaudesta 2009–2010 vasempana laitapuolustajana. 11. huhtikuuta 2010 Alba teki ensimmäisen maalinsa joukkueessa ottelussa Mallorcaa vastaan.


title: Jordi Alba

text: Kaudella 2010–2011 hän jatkoi puolustuslinjassa vasemman laitapuolustajan paikalla taistellen peliajasta ranskalaisen Jérémy Mathieun kanssa. Alba pelasi kauden aikana yhteensä 27 ottelussa ja teki niissä kaksi maalia.


title: Jordi Alba

text: Seuraavalla kaudella 2011–2012 Alba pelasi vasemmalla laidalla sekä puolustavassa että hyökkäävässä roolissa, enemmän puolustavassa. Päävalmentaja Unai Emeryllä oli tapana peluuttaa usein Albaa ja Mathieuta samaan aikaan kentällä, toista puolustavassa ja toista hyökkäävässä roolissa.


title: Jordi Alba

text: 28. kesäkuuta 2012 Alban ilmoitettiin tehneen viiden vuoden sopimuksen Barcelonan kanssa ja hänestä maksetaan 15 miljoonan euron siirtokorvaus. Siirto sai vahvistuksensa, kun Alba kävi Barcelonan lääkärintarkastuksessa.


title: Jordi Alba

text: Alba pelasi Espanjan alle 19-, 20- ja 21-vuotiaiden maajoukkueissa. Hän kuului vuonna 2008 alle 19-vuotiaiden EM-kilpailuihin ja vuonna 2009 alle 20-vuotiaiden MM-kilpailuihin osallistuneisiin ryhmiin. Ensimmäisen kutsunsa Espanjan A-maajoukkueeseen hän sai syyskuussa 2011. 11. lokakuuta 2011 hän pelasi ensimmäisen ottelunsa Skotlantia vastaan.


title: Jordi Alba

text: Alba teki uransa ensimmäisen maajoukkuemaalin vuoden 2012 EM-kilpailujen loppuottelussa, kun hän pääsi Xavin syötöstä läpiajoon pitkän juoksun jälkeen ja viimeisteli Espanjan 2–0-maalin Italiaa vastaan.


title: Oakland Athletics

text: Oakland Athcletics on yhdysvaltalainen baseball-joukkue Oaklandista, Kaliforniasta. Joukkue pelaa Major League Baseballissa, American Leaguessa. Joukkue on aiemmin pelannut nimillä Philadelphia Athletics (1901–1954), Kansas City Athletics (1955–1967) ja Oakland A’s (1970–1980). Nykyinen nimi Oakland Athletics oli käytössä jo vuosina 1968–1969, kunnes se otettiin uudelleen käyttöön vuonna 1981. Joukkueen lempinimiä ovat ”The A’s”, ”The White Elephants” (suom. ”valkoiset norsut”) ja ”The Elephants” (suom. ”norsut”). Athleticsin tunnusvärit ovat vihreä, kulta, valkoinen ja epävirallisesti musta.


title: Oakland Athletics

text: Athletics perustettiin Philadelphiassa vuonna 1901. Seuraavana vuonna se voitti American Leaguen mestaruuden. Joukkue voitti seuraavan American League -mestaruutensa vuonna 1905, jolloin se pääsi World Series -loppuotteluun New York Giantsia vastaan. Giants voitti sarjan mestaruuden otteluvoitoin 4–1. Vuonna 1910 joukkue voitti American Leaguen sekä World Series -loppuottelun Chicago Cubsia vastaan otteluvoitoin 4–1. Se uusi World Series -mestaruutensa seuraavana vuonna, jolloin loppuottelussa kaatui New York Giants voitoin 4–2. Athletics ja Giants kohtasivat World Series -loppuottelussa myös vuonna 1913, jolloin Athletics oli vahvempi otteluvoitoin 4–1. Athletics voitti American Leaguen ja selvisi World Series -loppuotteluun myös seuraavana vuonna, mutta ei voittanut otteluakaan Boston Bravesia vastaan.


title: Oakland Athletics

text: Vuonna 1955 joukkue siirrettiin Kansas Cityyn, kunnes se siirrettiin vuonna 1968 nykyiseen paikkaansa Oaklandiin. World Seriesiin joukkue on selvinnyt kaiken kaikkiaan 14 kertaa ja voittanut näistä sarjoista yhdeksän.


title: Oakland Athletics

text: Vuonna 2011 ilmestynyt elokuva "Moneyball" perustuu Athleticsin kauteen 2002.


title: Acme Whistles

text:
Acme Whistles (alkuperäiseltä nimeltä J Hudson & Co) on englantilainen vuonna 1860 perustettu vihellyspillejä valmistava yritys. Acmen perusti työkaluseppä Joseph Hudson.
Acme valmistaa niin sanottuja perushernepillejä, herneettömiä yli sadan desibelin pillejä ja sormipillejä.


title: Vesikkala

text: Vesikkala oli kylä Muolaan kunnan eteläosassa Viipurin läänissä Suomen Neuvostoliitolle luovuttamalla alueella. Kylä sijaitsi Yskjärven kaakkoispuolella noin kuusi kilometriä Muolaan kirkonkylästä Kirkkorannasta etelään. Vesikkalan naapurikyliä olivat idässä Lehtokylä, etelässä Soittola, lännessä Harvola ja pohjoisessa Heikkilä ja Kurkela. Nykyisin kylä on asumaton, eikä sillä ole asutusnimeä.


title: Vesikkala

text: Vesikkalan kylän itä- ja eteläosat olivat pääasiassa metsää ja suota. Kylän asutus oli keskittynyt kylän pohjoisosaan Yskjärven kaakkoispäähän rajoittuvalle peltoaukealle. Vuonna 1936 Vesikkalan pinta-ala oli 8,82 neliökilometriä, josta oli peltoa 207 hehtaaria, niittyä 26 hehtaaria ja metsää 649 hehtaaria. Kylän itäosan kautta kulki Hanttulasta Muolaan kirkonkylään johtava maantie, josta erkani kylätie Vesikkalan kautta Harvolaan. Lisäksi Vesikkalasta johti kylätie Pällilään.


title: Vesikkala

text: Vesikkalan kylä muodosti Sormulan ja Harvolan kylien kanssa Yskjärven koulupiirin, jonka koulurakennus sijaitsi Harvolasta Sormulaan johtavan kylätien varrella Sormulan kylän puolella. Koulupiiri oli perustettu vuonna 1906 ja koulutalo oli valmistunut seuraavana vuonna. Koulu paloi talvisodassa.


title: Vesikkala

text: Vesikkalan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Vesikkala

text: Sodan jälkeen Muolaan siirtoväki asutettiin Lounais-Hämeeseen, jossa Vesikkalan kylän asukkaat asutettiin Somerniemelle.


title: San Leandro

text: San Leandro on kaupunki San Franciscon lahden itärannalla Alamedan piirikunnassa Kaliforniassa. Sitä pidetään Oaklandin ja San Franciscon esikaupunkialueena. Tammikuussa 2009 San Leandron asukasluku oli 82 472. Kaupungin pinta-ala on 40,3 km², josta on vettä 6,3 km².


title: Sukumat

text: Sukumat on Tansanian suurin etninen ryhmä, johon kuuluu yli 5,5 miljoonaa henkeä. Nimi tarkoittaa pohjoisen asukkaita. Useimmat sukumat elävät maan pohjoisosissa Victorianjärven etelärannalla. Sukumat puhuvat bantukieliin kuuluvaa sukuman kieltä. Perinteinen elinkeino on maatalous ja karjanhoito; useimmat sukumat ovat omavaraisviljelijöitä. Ennen saksalaisten siirtomaaisännyyttä sukumat toimivat myös välittäjinä sisämaan kansojen ja rannikon swahilien välillä.


title: Riian verikoirat

text: Riian verikoirat on ruotsalaisen Henning Mankellin kirjoittama rikosromaani, joka on toinen osa Wallander-sarjasta. Kirja on julkaistu ruotsiksi vuonna 1992. Kirjan tapahtumapaikkana on alkuvuoden 1991 Riika, jolloin Latvia kuului vielä Neuvostoliittoon. Kirjasta on tehty myös elokuva, jossa pääosaa näyttelee Rolf Lassgård.


title: Riian verikoirat

text: Ruotsin rannikolle Ystadin lähelle ajautuu kumivene, josta löydetään kuolleena kaksi latvialaista rikollista. Ystadiin tapausta saapuu tutkimaan latvialainen poliisimajuri. Hänen palattuaan Latviaan hänet kuitenkin surmataan, minkä vuoksi rikoskomisario Kurt Wallander lähetetään Latviaan tutkimaan tapausta.


title: Riian verikoirat

text: Latviassa Wallander tutustuu murhatun poliisin leskeen sekä kommunismin ja Neuvostoliiton vastaisiin toimijoihin, joiden puolella murhattu poliisimajuri on ollut. Wallander epäilee, että poliisieverstit joiden kanssa hän työskentelee ovat sekaantunut murhaan, eikä hän tiedä keneen voi luottaa.


title: Nyamwezit

text: Nyamwezit on yksi Tansanian suurimmista etnisistä ryhmistä. Siihen kuuluu 1-1,5 miljoonaa henkeä. Nyamwezit ovat läheistä sukua Tansanian suurimmalle etniselle ryhmälle sukumille. Molemmat kansat kuuluvat bantukansoihin ja elävät maan pohjoisosissa Viktoriajärven etelärannalla. Perinteinen elinkeino on maatalous ja karjanhoito; useimmat sukumat ovat omavaraisviljelijöitä. Ennen saksalaisten siirtomaaisännyyttä nyamwezit ja sukumat toimivat myös välittäjinä sisämaan kansojen ja rannikon swahilien välillä.


title: Alvarado

text: Alvarado (Aiemmin New Haven) on entinen kaupunki Alamedan piirikunnassa Kaliforniassa. Kaupunki on sittemmin liitetty Union Cityyn. Alvarado toimi Alamedan piirikunnan ensimmäisenä pääkaupunkina. Kaupunki sijaitsee noin kahdeksan kilometrin päässä Newarkin keskustasta.


title: Queenslandin tiikeri

text: Queenslandin tiikeri eli pussitiikeri (eng. "Queensland Tiger" tai "Marsupial tiger") on kryptidi, josta väitetään tehdyn havaintoja lähinnä Pohjois-Queenslandin kallioisilla ja tiheäpuustoisilla sademetsäalueilla, mutta myös muualla Australiassa. Mantereen alkuperäisasukkaat, aboriginaalit, tuntevat sen nimellä Yarri. Olennon kerrotaan olevan lihaa syövä, suurikokoinen ja kissaeläimiä muistuttava pussieläin. Sen arvellaan olevan joko pussihukka tai "Thylacoleo"-suvun pussileijona. Kummatkin eläimet ovat nykytiedon mukaan kuolleet sukupuuttoon.


title: Queenslandin tiikeri

text: Pussitiikeria kuvaillaan ulkonäöltään yleensä dingon kokoiseksi kissaksi, jonka kullanvärisessä tai tummanharmaassa turkissa kulkee niskasta pitkän hännän tyveen asti mustia pystyraitoja. Toisten silminnäkijöiden kertomusten mukaan se olisi kuitenkin mustavalkoisen kirjava tai lähes kokonaan valkoinen. Sillä sanotaan olevan selvästi näkyvät, kookkaat etuhampaat.


title: Queenslandin tiikeri

text: Aboriginaalien perimätiedon kertomuksissa Yarri mainitaan usein. Heidän mukaansa se saalistaa ravinnokseen kenguruita ja muita suhteellisen kookkaita pussieläimiä. Muutamat eurooppalaiset uudisasukkaatkin ovat 1870-luvulta lähtien tehneet havaintoja eläimestä, jonka he myös väittävät tappaneen vasikoita ja muuta karjaa. Kertomusten mukaan eläin on varsin aggressiivinen, ja kykenee pitämään puolensa koiria vastaan kynsiensä avulla. Pussitiikerin sanotaan liikkuvan hypähdellen.


title: Queenslandin tiikeri

text: Havaintoja tiikerimäisestä, raidallisesta pedosta tehtiin erityisen runsaasti 1940- ja 1950-luvuilla pohjoisen Queenslandin trooppisissa sademetsissä, Maryboroughin ja Gympien kaupunkien ympäristössä, Sunshine Coastista pohjoiseen.


title: Queenslandin tiikeri

text: Pussitiikerin arvoitus oli lähellä selviämistä, kun yksi yksilö saatiin ammuttua. Joukko villiintyneitä sikoja ehti kuitenkin syödä raatoa, jolloin sen taljakin tuhoutui.


title: Queenslandin tiikeri

text: Buderimin vuoristokylän läheisyydessä Queenslandissa nähtiin tunnistamaton, mustavalkoisen raidallinen peto useita kertoja vuonna 1995.


title: Queenslandin tiikeri

text: Vuonna 1961 kerrotaan Koillis-Tasmaniassa, Ben Lomondin kansallispuistossa tehdyn havainto suurta kissaeläintä muistuttavasta pussieläimestä. Silminnäkijän, Craig Black -nimisen miehen, mukaan se kantoi pussissaan poikasta.


title: Queenslandin tiikeri

text: Vuonna 1964 Rilla Martin sai valokuvattua erikoisennäköisen, pitkähäntäisen suurehkon nisäkkään läntisessä Victoriassa lähellä Goroken kylää. Tämän "Ozenkadnook Tiger"iksi kutsutun eläimen tummassa karvapeitteessä on eripituisia, melko leveitä ja vaaleita pystysuuntaisia juovia. Muodoltaan kuvan eläin muistuttaa pussihukkaa, mutta väritys on erilainen. On epäilty, että vaaleat juovat kuvassa aiheutuisivat puiden lehvästön läpi paistavasta auringonvalosta.


title: Queenslandin tiikeri

text: Vuoden 1975 tienoilla otettiin Länsi-Australiassa, Margaret River -joen lähellä valokuva, jossa näkyvää raidallista ja lyhytkuonoista nisäkästä ei ole vieläkään saatu määritettyä.


title: Queenslandin tiikeri

text: Pussitiikerin löytämiseksi on viime vuosikymmeninä järjestetty etsintöjä, mutta ne eivät ole tuottaneet tulosta satunnaisia jalanjälkilöytöjä lukuun ottamatta.


title: Queenslandin tiikeri

text: Queenslandin tiikerin otaksutaan kuuluvan joko pussihukkien ("Thylacinidae") tai pussileijonien ("Thylacoleonidae") heimoon. Värityksensä perusteella eläin voisi olla pussihukka ("Thylacinus cynocephalus"), jonka nykyisin oletetaan hävinneen Australian mantereelta noin 3 000 vuotta sitten. Silminnäkijöiden mukaan pussitiikerin päänmuoto on kuitenkin kissamainen, kun taas pussihukalla se oli koiramainen. Pussitiikerin raitojen sanotaan olevan tummimpia ja leveimpiä vartalon etuosassa; pussihukalla paksuimmat raidat olivat päinvastoin selän takaosassa ja hännän tyvessä. Lisäksi Queenslandin tiikerin kerrotaan pystymään kiipeämään puuhun, mihin pussihukka ei tiettävästi kyennyt. Australiasta tunnetaan ainakin yksi luolamaalaus, joka selkeästi kuvaa suurta, kissamaista ja raidallista petoa, eikä pussihukkaa. Näiden seikkojen perusteella pussitiikeri muistuttaisi varsin paljon "Thylacoleo"-suvun pussileijonia, jotka kuolivat sukupuuttoon noin 30 000, tai joidenkin tietojen mukaan vasta 10 000, vuotta sitten. Pussitiikerihavaintojen onkin toisinaan spekuloitu selittyvän sillä, että jonkin "Thylacoleo"-lajin pieni populaatio olisi onnistunut säilymään reliktinä Australian syrjäisillä alueilla.


title: Queenslandin tiikeri

text: On myös esitetty arvioita siitä, että kyseessä olisi eläintarhasta karannut tai jostain muusta syystä luontoon päätynyt suuri kissaeläin, kuten leopardi. Tällaisia kissapetoja on tavattu muuallakin Australiassa. Vuonna 1978 saatiin valokuvattua täysikasvuinen puuma, ja vuonna 1985 Uudessa Etelä-Walesissa ammuttiin villiintynyt naarasleijona. Jotkut silminnäkijöistä ovat kuitenkin sanoneet, että heidän näkemillään Queenslandin tiikereillä on ollut selkeästi havaittava pussi. Eurooppalaiset saapuivat eläintarhoineen ja lemmikkeineen Australiaan vasta 1700-luvun lopulla, joten karanneet kissaeläimet eivät selitä aboriginaalien tuhansia vuosia vanhoja tarinoita ja luolamaalauksia.


title: Queenslandin tiikeri

text: Erään teorian mukaan havainnot suuresta ja puissa kiipeilevästä nisäkkäästä saattaisivatkin koskea puukenguruita, joita tavataan myös Queenslandin pohjoisosien metsissä. Paikalliset asukkaat eivät juurikaan tunne näitä harvoin näyttäytyviä kenguruita, jotka maahan laskeutuessaan kulkevat neljällä jalalla.


title: Cherry Jones

text: Cherry Jones (s. 21. marraskuuta 1956 Paris, Tennessee) on yhdysvaltalainen Emmy-palkittu näyttelijä. Hän on näytellyt televisiosarjassa "24" Yhdysvaltain presidentti Allison Tayloria, josta hän on myös voittanut Emmyn. Hän on tehnyt myös paljon näyttämötyötä.


title: Cherry Jones

text: Jonesin äiti oli high school -opettaja ja isä kukkakauppias. Jones valmistui high schoolista vuonna 1978.


title: Daniel Cousin

text: Daniel Cousin (s. 2. helmikuuta 1977 Libreville) on gabonilainen jalkapalloilija, pelipaikaltaan hyökkääjä. Hän edustaa Gabonin pääsarjassa FC Sapinsia.


title: Daniel Cousin

text: Cousin aloitti ammattilaisuransa Ranskassa, jonne hän muutti kolme vuotiaana. Ensimmäinen ammattilaisseura oli Martigues, jossa Cousin pelasi vain yhden kauden. Hän pelasi vielä kaksi kautta Chamois Niortaisissa ennen siirtymistään Le Mansiin vuonna 2000. Parhaimmillaan Cousin teki 15 maalia kaudella 2002-2003. Maaleillaan hän auttoi joukkuetta nousemaan Ranskan pääsarjaan. Cousin onnistui tekemään ensimmäisellä pääsarjakaudellaan 11 maalia 33 ottelussa, jonka myötä hän siirtyi RC Lensin joukkueseen. Uudessa seurassa peliaikaa tuli runsaasti ja maaleja syntyi kahden ensimmäisen kauden aikana yhteensä 22. Kolmannella kaudella Cousin teki vain neljä maalia, jonka jälkeen hän matkasi kesken kauden 2007-2008 Skotlantiin.


title: Daniel Cousin

text: Elokuussa 2007 Cousin allekirjoitti kolmen vuoden sopimuksen Rangersin kanssa. Hän pelasi kuitenkin vain yhden kauden ja siirtyi vasta Englannin valioliigaan nousseeseen Hull Cityyn kolmen vuoden sopimuksella.


title: Daniel Cousin

text: Cousin on edustanut Gabonin maajoukkuetta vuodesta 2000 lähtien yhteensä 20 ottelun verran. Hän oli mukana vuoden 2010 Afrikan kisoissa, jossa Cousin onnistui tekemään maansa avausottelussa maalin Kamerunia vastaan. Maali oli myös ottelun ainut maali, jolla Gabon voitti Kamerunin 1-0.


title: OOIOO

text: OOIOO (jap. オー・オー・アイ・オー・オー, lausutaan "ou ou ai ou ou") on japanilainen kokeellista rockia soittava yhtye, joka on perustettu vuonna 1995. Sen perustaja ja keulahahmo on kitaristi ja laulaja Yoshimi P-We.


title: OOIOO

text: OOIOO sai alkunsa vuonna 1995, kun japanilainen musiikkilehti Switch halusi tehdä jutun Yoshimi P-We:stä, joka oli tullut tunnetuksi noise rock -yhtye Boredomsin rumpalina. Yoshimi otti kuvauksiin mukaan kolme ystäväänsä, ja he esiintyivät lehden artikkelissa kuvitteellisena naisyhtyeenä. Jälkeenpäin Yoshimi päätti perustaa yhtyeen oikeasti. Rumpujen asemesta hän valitsi instrumentikseen hänelle entuudestaan vieraan kitaran. Myöskään toinen kitaristi Kyoko ja basisti Maki eivät olleet soittaneet instrumenttejaan aiemmin. Rumpali Yuka Yoshimura, alias Yoshiko tai Yoshico, oli sen sijaan soittanut rumpuja DMBQ-yhtyeessä.


title: OOIOO

text: OOIOO teki live-debyyttinsä vuonna 1997, kun Kim Gordon pyysi yhtyeen Sonic Youthin lämmittelijäksi näiden Japanin kiertueelle. Samana vuonna ilmestyi yhtyeen ensimmäinen albumi, edellisvuoden syksyllä äänitetty "∞8∞" ("eito"), jolla vierailivat Yamataka Eye (Boredoms) ja Julie Cafritz (Pussy Galore, Free Kitten).


title: OOIOO

text: Alkuperäinen kokoonpano jatkoi vuoden 1999 "Feather Float" -albumille asti, jonka jälkeen Kayan korvasi Kyokon kitaristina. Vuonna 2000 ilmestyneellä "Gold & Green" -albumilla vierailivat mm. Sean Lennon ja Yuka Honda (Cibo Matto). Vuonna 2001 OOIOO teki ensimmäisen Yhdysvaltain kiertueensa. Samana vuonna Maki jätti yhtyeen ja hänen tilalleen tuli Aya.


title: OOIOO

text: Vuonna 2003 ilmestyi yhtyeen neljäs albumi "Kila Kila Kila", jonka jälkeen Ai korvasi Yoshicon rummuissa. Vuonna 2004 OOIOO esiintyi Englannissa Sonic Youthin kuratoimilla All Tomorrow's Parties -festivaaleilla. Viides albumi "Taiga" seurasi vuonna 2006 ja kuudes "Armonico Hewa" vuonna 2009.


title: OOIOO

text: OOIOO:n musiikkia on luonnehdittu erityisen vaikeaksi kategorisoida. Musiikkia on kuvattu mm. "raivoisaksi yhdistelmäksi rytmisiä kitaroita, kuviottomia lauluja ja energisiä efektejä", "dynaamiseksi, sykevetoiseksi musiikiksi, joka sisältää elementtejä trancesta, uudesta aallosta ja vapaamuotoisesta jazzista", "tribaaliseksi psykedeliaksi, joka on oudon spirituaalista ja hälyttävän kiireellistä" ja "yhdistelmäksi atonaalisia rytmejä, toimintahäiriöisiä melodioita ja etenemisen tuntua, joka on velkaa John Zornille ja jopa Captain Beefheartille".


title: OOIOO

text: OOIOO on yhdistellyt musiikissaan monia genrejä, kuten afrofunkia, latinodiskoa, tribaalihousea, post-punkia ja no wavea, gamelania ja calypsoa, sekä jazzia. Sen musiikkia on nimitetty "avaruuspunkiksi", "kokeelliseksi rumpu-punkiksi", "rytmiseksi psyke-rockiksi" ja "noise-popiksi". Tyypillisiä vertailukohtia ovat olleet Boredomsin myöhäistuotanto ja The Slits.


title: OOIOO

text: OOIOO:n musiikki perustuu suurelta osin improvisaatioon. Yhtye ottaa paljon vaikutteita luonnosta ja ilmastosta.


title: Wayback Machine

text: Wayback Machine on Internet Archiven ylläpitämä palvelu, joka arkistoi erilaisia internet-sivuja. Vanhimmat palvelusta löytyvät sivut ovat vuodelta 1996.


title: Wayback Machine

text: Lokakuusta 2013 lähtien palvelusta on löytynyt "Save a Page" -ominaisuus, jonka avulla kuka tahansa on voinut tallentaa kuvakaappauksia manuaalisesti arkistoon.


title: Wayback Machine

text: Wayback Machinesta löytyviä kuvakaappauksia on käytetty myös oikeudessa todisteena, kun alkuperäinen lähde on poistunut internetistä.


title: Allison Taylor

text: Allison Taylor on kuvitteellinen hahmo yhdysvaltalaisessa televisiosarjassa "24". Hahmoa esittää Cherry Jones, joka voitti roolistaan Emmy-palkinnon vuonna 2009. Taylor on ensimmäinen naispuolinen Yhdysvaltain presidentti, noustuaan valtaan Noah Danielsin seuraajana, joka nähtiin televisioelokuvassa "". Taylorilla on aviomies Henry sekä kaksi lasta, Olivia ja Roger.


title: Allison Taylor

text: Allison Taylor on Yhdysvaltain ensimmäinen naispresidentti. Entinen senaattori on seurannut politiikkaan isänsä jalanjäljissä.


title: Allison Taylor

text: Taylor on presidentti Noah Danielsin seuraaja. Hän on vahva, älykäs ja hyvään pyrkivä presidentti, jonka idealismi saattaa välillä olla heikkous. Hahmoa on verrattu Yhdysvaltain nykyiseen presidenttiin Barack Obamaan.


title: Allison Taylor

text: Presidentti Taylorilla on aviomies Henry sekä tytär Olivia ja poika Roger, joka on kuollut.


title: Allison Taylor

text: Ennen tuloaan presidentiksi Taylor oli senaattori, ja luultavasti hänen isänsä oli myös senaattori. Hän voitti virassa olleen presidentti Noah Danielsin vaaleissa. Hieman valintansa jälkeen Taylorin poika Roger kuolee mysteerisissä olosuhteissa. Hänen väitetään tehneen itsemurhan tultuaan syytetyksi laittomasta kaupanteosta. Taylor pystyy työskentelemään poikansa kuoleman aiheuttaman tuskan kanssa, mutta hänen miehensä Henry ei niin hyvin.


title: Allison Taylor

text: Seitsemännellä tuotantokaudella Taylor valmistautuu lähettämään sotajoukot Sangala-nimiseen afrikkalaiseen kylään pysäyttääkseen kenraali Benjamin Juman hallituksen suunnitteleman kansanmurhan. Juman alaisuudessa toimiva eversti Ike Dubaku uhkaa Yhdysvaltoja ottamalla hallintaan sen CIP-palomuurin, jolla hän kykenee ottamaan muun muassa lentokoneita hallintaansa ja saamaan ne törmäämään toisiinsa. Tästä huolimatta Taylor ei suostu vetämään joukkojaan Sangalasta, ei edes silloin, kun Dubaku kidnappaa Henryn ja uhkaa teloittaa tämän. Myöhemmin Juma hyökkää joukkoinensa Valkoiseen taloon ja ottaa Taylorin sekä suuren osan henkilökunnasta panttivangiksi. Hän pakottaa Taylorin lukemaan anteeksipyynnön tunkeutumisestaan Sangalan maaperälle suorassa internetlähetyksessä, mutta Jack Bauerin ja Bill Buchananin ansiosta pelastusoperaatio onnistuu ja kriisi päättyy.


title: Allison Taylor

text: Taylor ehdottaa vieraantuneelle tyttärelleen Olivialle paikkaa hallituksessaan, mihin Taylorin henkilöstöpäällikkö Ethan Kanin ei ole tyytyväinen. Kanin jättää myöhemmin eroanomuksensa ja Taylor palkkaa Olivian henkilöstöpäällikökseen.


title: Allison Taylor

text: Myöhemmin paljastuu, että yksityisen sotilasyhtiö Starkwoodin johtaja Jonas Hodges on valmistanut bioaseen, jolla hän kiristää Yhdysvaltoja saadakseen luvan luoda oman yksityisen armeijansa. Selviää myös, että Roger oli päässyt vihille Hodgesin toimista, minkä vuoksi tämä oli tapattanut Rogerin. Kun bioase saadaan toimimattomaksi, Hodges pidätetään ja hänelle tarjotaan todistajansuojelua vastineeksi tiedoista, joilla paljastaa muita hallituksen pettureita. Olivia ajautuu palkkaamaan Hodgesin murhan kostoksi veljensä kuolemasta. Pian hän katuu tekoaan, mutta Hodges ehtii saada surmansa. Kun Taylor saa kuulla totuuden, hänen miehensä ehdottaa häntä salaamaan asian, jotta Olivia välttyisi vankilatuomiolta. Taylor ei kuitenkaan halua rikkoa valaansa noudattaa perustuslakia ja päätyy pidätyttämään tyttärensä.


title: Allison Taylor

text: Kahdeksannella kaudella Henry on ottanut avioeron vaimostaan tämän tuomittua Olivian. Taylor valmistautuu tekemään New Yorkissa rauhansopimuksen Venäjän ja Kamistanin tasavallan kanssa vuorokauden kuluessa. Käy ilmi, että Kamistanin presidentti Omar Hassania kohtaan on suunnitteilla salamurha, mutta tämä ei tahdo siirtää rauhansopimuksen solmimista. Selviää, että Hassanin veli Farhad on mukana salamurhassa. Hänen avullaan terroristit yrittävät iskeä Hassanin autokulkueeseen, mutta isku ei kuitenkaan onnistu. Myöhemmin kamistanilaiset terroristit uhkaavat Yhdysvaltoja ydinsauvoilla ja vaativat luovuttamaan presidentti Hassanin. Taylor kieltäytyy suostumasta vaatimuksiin, mutta Hassan itse päättää paeta ja antautuu terroristeille, koska ei halua tuhansien yhdysvaltalaisten kuolevan hänen takiaan. Taylor käskee CTU:n tehdä kaikkensa löytääkseen Hassanin samalla kun terroristit lähettävät internetiin suoraa videokuvaa Hassanista. Aika ei kuitenkaan riitä ja Hassan teloitetaan koko maailman edessä. Taylor menee pois tolaltaan, mutta pyytää myöhemmin Hassanin Dalia-vaimoa ottamaan miehensä paikan rauhansopimuksessa. Venäjän presidentti Yuri Suvarov päättää vetäytyä sopimuksesta kuultuaan asiasta, joten Taylor päättää Ethanin kehotuksesta pyytää apua Charles Loganilta. Logan kiristää Venäjän ulkomaanministeri Mikhail Novakovichia tiedoilla, jotka todistaisivat Venäjän hallituksen osuuden Hassanin salamurhaan. Venäläiset päättävät jatkaa sopimuksen teossa.


title: Allison Taylor

text: Kun Jack Bauer kuulustelee venäläisten palkkaamaa vakoojaa, Dana Walshia, Logan tajuaa, että Dana paljastaisi venäläisten osuuden päivän tapahtumista, mikä johtaisi rauhansopimuksen rikkoutumiseen. Taylor, joka on päättänyt solmia rauhan näiden maiden välillä, päättää suostua Loganin ehdotukseen viedä Dana piiloon. Jack kuitenkin sieppaa Danan, jolloin Taylor käskee etsiä Jackin keinoja kaihtamatta. Kun Jack saa tietää Novakovichin ja jopa Suvarovin olevan tapahtumien takana, hän alkaa pakkomielteisesti surmata kaikkia mukana olleita. Lopulta Taylor antaa luvan tappaa Jackin. Logan myöntää Taylorille Suvarovin olevan Hassanin salamurhan takana, mutta järkyttynyt Taylor päättää kuitenkin salata tiedon. Dalia antaa Taylorille Hassanin kynän, joka on lahja vuoden aikaisesta rauhantyöstä. Taylor joutuu lopulta kertomaan totuuden Dalialle, joka kieltäytyy allekirjoittamasta rauhansopimusta. Kun Taylor uhkaa hyökätä joukkoinensa Kamistaniin viitaten kamistanilaisten terroristien ydinsauvauhkaukseen, Dalia joutuu pitäytymään sopimuksessa.


title: Allison Taylor

text: Kun sopimuksen allekirjoitustilaisuus koittaa, Taylor päättää kameroiden edessä vetäytyä ja luovuttaa Hassanin kynän takaisin Dalialle. Hän tunnustaa julkisesti osallisuutensa salaliiton salaamiseen ja kertoo rauhansopimuksen päättyvän siihen. Myöhemmin hän soittaa Jackille ja sanoo, että hänen olisi pitänyt kuunnella tätä alusta alkaen. Hän kertoo presidenttikautensa olevan ohi ja aikovansa antautua. Hän käskee Jackia pakenemaan maasta ja pyytää murtuneena anteeksi.


title: Nurmii

text: Nurmii oli yhteisnimitys "Kurkelan, Heikkilän ja Leirilän" pikkukylille Muolaan kunnan eteläosassa Viipurin läänissä Suomen Neuvostoliitolle luovuttamalla alueella. Nurmii sijaitsi Yskjärven itärannalla noin viisi kilometriä Muolaan kirkonkylästä Kirkkorannasta etelään. Nurmiin naapurikyliä olivat pohjoisessa Pällilä, idässä Hattula, Retukylä ja Lattula sekä etelässä Vesikkala. Nykyisin Nurmiin alueen kylillä ei ole omaa asutusnimeä ja ne ovat pääasiassa asumattomia. Pällilän nykyasutus ulottuu kuitenkin Nurmiin pohjoisosaan.


title: Nurmii

text: Nurmiin kylät Kurkela, Heikkilä ja Leirilä sijaitsivat seitsemänä vierekkäisenä palstana Yskjärven itärannalla. Kylistä Kurkela ja Leirilä koostuivat kahdesta erillisestä osasta ja Heikkilä kolmesta. Kaikki kolme kylää olivat kooltaan pieniä ja niissä oli noin kymmenen taloa kussakin. Nurmiin alueen pinta-ala oli vuonna 1936 yhteensä 6,22 neliökilometriä. Kylien halki kulki kylätie Pällilästä Lehtokylän suuntaan. Kylien pellot olivat keskittyneet Yskjärven rannalle kylien Pällilän puoleiseen päähän. Nurmiin alueen kylät kuuluivat Pällilän koulupiiriin.


title: Nurmii

text: Nurmiin alueen väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylien asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylien asukkaat evakuoitiin uudelleen. Rauhanteossa kylät jäivät taas Neuvostoliiton puolelle.


title: Nurmii

text: Sodan jälkeen Muolaan siirtoväki asutettiin Lounais-Hämeeseen, jossa Nurmiin alueen asukkaat asutettiin Somerolle.


title: Olivia Taylor

text: Olivia Taylor on kuvitteellinen hahmo televisiosarjassa "24". Hahmoa esittää Sprague Grayden. Olivia on Henry Taylorin ja presidentti Allison Taylorin tytär.


title: Olivia Taylor

text: Äitinsä vaalikampanjan aikaan Olivia vuotaa vahingossa salaisia tietoja Noah Dalielsin lehdistölle. Allison erottaa Olivian, joka katkaisee välinsä vanhempiinsa. Hän aloittaa työt konsulttifirma Martling/Norrisissa.


title: Olivia Taylor

text: Myöhemmin Olivia pääsee äitinsä henkilöstöpäälliköksi, kun Ethan Kanin eroaa.


title: Better (Guns N’ Rosesin kappale)

text: Better on hard rock -yhtye Guns N’ Rosesin toinen single "Chinese Democracy" -albumilta. ”Better” julkaistiin vuonna 2008, ja se nousi yhdysvaltojen Hot Mainstream Rock Tracks -listan sijalle 18. Rolling Stone -lehti valitsi ”Better” -kappaleen vuoden 2008 19:nneksi parhaaksi kappaleeksi. Alun perin kappaleen kirjoitti Robin Finck, mutta Axl Rose sanoitti sen ja lisäili siihen muutamia omia ideoitaan. "Chinese Democracy" -albumilla se on kappale numero kolme.


title: Better (Guns N’ Rosesin kappale)

text: Better sijoittui vuosikymmenen parhaat alternative rock -kappaleet listalla sijalle kolme, listan tekijät sanoivat että kappale oli legenda ja olisi ollut täydellinen jos kertosäe olisi ollut parempi, eikä niin raju.


title: Otoskleroosi

text: Otoskleroosi on kuuloa heikentävä sairaus, joka osalla potilaista voi aiheuttaa myös korvan soimista ja vähäisiä tasapainovaikeuksia. Yleensä sairaus on vähitellen etenevä, mutta raskaana olevilla kuulon huononeminen voi olla nopeaakin. Sairaudesta johtuvaa kuulon heikkenemistä voidaan hoitaa leikkauksella. Myös kuulokojeesta on apua.


title: Otoskleroosi

text: Otoskleroosissa äänten vaikeutunut kulkeutuminen sisäkorvaan johtuu jalustimen kiinnittymisestä virheellisesti sisä- ja välikorvan väliseen soikeaan ikkunaan. Yleensä sairaus on bilateraalinen, molemmissa korvissa. Sitä tavataan naisilla kaksi kertaa useammin kuin miehillä. Taudin esiintyminen suvussa kasvattaa sairastumisvaaraa.


title: Pablo Daniel Osvaldo

text: Pablo Daniel Osvaldo (s. 12. tammikuuta 1986 Buenos Aires, Argentiina) on argentiinalaissyntyinen italialainen jalkapalloilija. Hän edustaa argentiinalaista Boca Juniorsia ja on pelipaikaltaan hyökkääjä.


title: Pablo Daniel Osvaldo

text: Osvaldo teki ensiesiintymisensä ammattilaisena Argentiinan toiseksi korkeimmalla sarjatasolla pelanneessa Huracánassa vuonna 2005. Vajaan vuoden päästä hän teki sopimuksen Atalantan kanssa, jossa hän pelasi sittemmin kolme ottelua tehden yhden maalin. Atalanta ja toinen italialaisseura Lecce sopivat Osvaldon yhteisomistussiirrosta Lecceen. Leccessä hän sai runsaasti peliaikaa pelaten 31 ottelua, joissa syntyi kahdeksan maalia. Hyvin sujuneen kauden jälkeen hän palasi Atalantaan, josta hänet myytiin 4,5 miljoonan euron siirtosummalla Fiorentinaan. Osvaldo pelasi ensimmäisen ottelunsa Italian pääsarjassa 29. syyskuuta 2007 Livornoa vastaan, jossa hän onnistui myös maalinteossa kahdesti.


title: Pablo Daniel Osvaldo

text: 2. maaliskuuta 2008 Osvaldo puski 3–2-voittomaalin lisäajalla ottelussa Juventusta vastaan. Tästä riehaantuneena hän juhli maaliaan käyttämällä Fiorentina-legenda Gabriel Batistutan tutuksi tekemää konekiväärituuletusta ja riisumalla pelipaitansa, joka tiesi toista varoitusta ja täten ulosajoa pelistä. Hän onnistui tekemään maalin myös saksipotkulla 18. toukokuuta 2008 ottelussa Torinoa vastaan. Voitolla tästä ottelusta joukkue sijoittui lopulta sarjassa neljänneksi kahden pisteen erolla viidenneksi jääneeseen Milaniin, mikä tarkoitti Fiorentinan selviytymistä seuraavan kauden Mestarien liigan karsintoihin.


title: Pablo Daniel Osvaldo

text: 20. tammikuuta 2009 hän siirtyi Bolognaan ja teki joukkueen kanssa viisivuotisen sopimuksen. 23. elokuuta 2009 Osvaldo teki kauden avausmaalin vanhaa seuraansa Fiorentinaa vastaan. Loppuvuodesta huhuttiin espanjalaisseura Espanyolin olevan kiinnostunut Osvaldosta, ja haluavansa hänet riveihinsä loppukauden lainasopimuksella. Lopulta 10. tammikuuta 2010 siirtoi varmistui ja hän teki kauden loppuun kestävän lainasopimuksen barcelonalaisseuran kanssa. Ensiesiintymisensä hän teki joukkueessa 17. tammikuuta 2010 vierasottelussa Osasunaa vastaan. Viikkoa myöhemmin seuraavalla sarjakierroksella Mallorcaa vastaan hän onnistui tekemään ensimmäisen maalinsa.


title: Pablo Daniel Osvaldo

text: Osvaldo ilmoitti Espanyol-lainasopimuksensa aikana halustaan tehdä pidempi lainasopimus tai vaihtoehtoisesti siirtyä pysyvällä siirolla katalonialaismiehistöön. Hän pelasi kevätkauden aikana yhteensä 20 ottelua ja teki niissä seitsemän maalia. 3. kesäkuuta 2010 hänen lainasopimustaan jatkettiin kauden 2010–2011 loppuun asti. 31. elokuuta 2010 lainasopimuksesta tehtiin kuitenkin pysyvä, kun Espanyol päätti ostaa hänen pelaajaoikeutensa 5 miljoonalla eurolla. Hän solmi joukkueen kanssa viisivuotisen sopimuksen. Hän päätti kauden 2010–2011 uransa parhaana tilastojen valossa, tehden 13 maalia 24 pelaamassaan ottelussa.


title: Pablo Daniel Osvaldo

text: 25. elokuuta 2011 Osvaldo palasi Italiaan, kun Roma maksoi hänestä 17,5 miljoonan euron siirtokorvauksen.


title: Pablo Daniel Osvaldo

text: 18. elokuuta 2013 Osvaldo siirtyi englantilaisseura Southamptoniin 15,1 miljoonan euron siirtokorvauksella. Hän teki joukkueen kanssa nelivuotisen sopimuksen.


title: Pablo Daniel Osvaldo

text: 5. lokakuu 2011 Osvaldo sai kutsun ensimmäistä kertaa Italian maajoukkueeseen vuoden 2012 EM-karsintaotteluihin Serbiaa ja Pohjois-Irlantia vastaan. Hän teki ensiesiintymisensä maajoukkuepaidassa 11. lokakuuta 2011 Pohjois-Irlantia vastaan.


title: Ethan Kanin

text: Ethan Kanin on kuvitteellinen hahmo televisiosarjassa "24". Hahmoa esittää Bob Gunton.


title: Ethan Kanin

text: Wayne Palmerin presidenttikaudella Ethan Kanin on Yhdysvaltain puolustusministeri. Hahmon ensiesiintyminen tapahtuu kuudennella tuotantokaudella. Myöhemmin Kanin toimii presidentti Allison Taylorin kansliapäällikkönä.


title: Ethan Kanin

text: Kuudennella tuotantokaudella Kanin toimii puolustusministerinä presidentti Wayne Palmerin alaisuudessa. Hän kannattaa ehdotusta 25:een muutokseen, että se nostaisi varapresidentti Danielsin presidentiksi.


title: Ethan Kanin

text: Seitsemännellä tuotantokaudella Kanin toimii Valkoisen talon henkilöstöpäällikkönä. Hän ei hyväksy presidentti Taylorin päätöstä nimittää tyttärensä Olivian hänen neuvonantajakseen Juman piirityksen aikaan. Myöhemmin hän jättää tehtävänsä julkisuusskandaalien pelossa.


title: Ethan Kanin

text: Kahdeksannella tuotantokaudella Kanin toimii presidentti Taylorin ulkoministerinä ja on tärkeässä roolissa rauhanneuvotteluissa Yhdysvaltain ja Kamistanin (kuvitteellinen Lähi-idän maa) välillä.


title: Jenni Hiirikoski

text: Jenni Hiirikoski (s. 30. maaliskuuta 1987 Lempäälä) on suomalainen jääkiekkoilija, pelipaikaltaan puolustaja. Hän edustaa Svenska damhockeyliganissa pelaavaa Luleå HF:ää, jossa on pelannut syksystä 2016 lähtien.


title: Jenni Hiirikoski

text: Hiirikosken kasvattajaseura on Tampereen Ilves, jossa hän on pelannut SM-sarjaa kausilla 2001–2006, 2007–2008 ja 2009–2010. Hän pelannut lisäksi Espoon Bluesissa kaudella 2006–2007, venäläisessä SKIF-joukkueessa kausilla 2008–2009 ja 2011–2012 sekä JYPissä 2010–2011 ja 2012–2016.


title: Jenni Hiirikoski

text: Hiirikoski on voittanut Suomen-mestaruuden sekä Ilveksessä että Bluesissa. Hänet on valittu SM-sarjan parhaaksi pelaajaksi ja puolustajaksi kausilla 2012–2013, 2013−2014, 2014−2015 ja 2015–2016 sekä parhaaksi pelaajaksi kaudella 2009–2010 ja puolustajaksi kaudella 2007–2008. Vuoden naisjääkiekkoilijaksi hänet on valittu ainakin kaudella 2009–2010.


title: Jenni Hiirikoski

text: Hiirikoski pelasi ensimmäisen aikuisten arvokisaturnauksensa MM-kisoissa 2004, joissa Suomi sai pronssia. Vuosien 2005 ja 2007 MM-kisoissa hän kuului neljänneksi sijoittuneeseen Suomen joukkueeseen. Vuosien 2008 ja 2009 MM-kilpailuissa hän sai Suomen joukkueen mukana pronssia. Olympialaisissa hän oli mukana ensimmäisen kerran Vancouverissa 2010 saaden pronssia. Toisen kerran hän saavutti olympiapronssia Pyeongchangissa 2018. Hiirikoski kuului MM-kilpailuissa Suomen pronssijoukkueeseen myös Sveitsissä 2011, Ruotsissa 2015 ja Yhdysvalloissa 2017, neljänneksi sijoittuneisiin joukkueisiin 2012, 2013 ja 2016 sekä olympialaisissa viidenneksi sijoittuneeseen joukkueeseen 2014.


title: Jenni Hiirikoski

text: Hiirikoski on valittu olympialaisten parhaaksi puolustajaksi ja All Stars -kentälliseen 2014. MM-kilpailujen parhaaksi puolustajaksi hänet on valittu 2009, 2012, 2013, 2015, 2016 ja 2017 sekä nimetty All Stars-kentälliseen 2015, 2016 ja 2017.


title: Jenni Hiirikoski

text: Hiirikoski on pelannut kauden 2016–2017 loppuun mennessä 290 A-maaottelua, joissa hän oli tehnyt 48 maalia ja antanut 97 maaliin johtanutta syöttöä.


title: Hédi Annabi

text: Hédi Annabi (4. syyskuuta 1944 – 12. tammikuuta 2010 Port-au-Prince, Haiti) oli tunisialainen diplomaatti, joka työskenteli Yhdistyneiden kansakuntien palveluksessa.


title: Hédi Annabi

text: Ennen uraansa YK:ssa Annabi oli Tunisian jalkapalloliiton puheenjohtajana vuosina 1971–1972 ja Tunisian pääministerin neuvonantajana, kunnes hänet nimitettiin vuonna 1979 tunisialaisen uutistoimisto Agence Tunis-Afrique-Pressen puheenjohtajaksi. YK:n palvelukseen Annabi siirtyi 1981, jolloin hän liittyi Kaakkois-Aasian humanitaaristen asioiden toimiston palvelukseen. Annabista tuli pian osaston johtaja. Vuosina 1982–1991 hän oli merkittävässä roolissa Kambodžan ongelman ratkaisemisessa. Pariisin sopimuksen jälkeen 1991 Annabi oli aktiivisesti mukana perustamassa (UNTAC). UNTAC:ssa hän työskenteli vuoteen 1992.


title: Hédi Annabi

text: Annabi oli YK:n rauhanturvaoperaatioiden osaston Afrikan johtaja 1993–1996. Hänet nimitettiin osaston operaatiotoimiston johtoon kesäkuussa 1996. Tammikuussa 1997 Annabi nousi rauhanturvaoperaatioiden apulaispääsihteeriksi. Ban Ki-moon nimitti hänet YK:n Haitin erityisedustajaksi ja Haitin MINUSTAH-rauhanturvaoperaation johtoon syyskuussa 2007.


title: Hédi Annabi

text: Haitin pääkaupunki Port-au-Princeen iski tammikuussa 2010 voimakas maanjäristys, joka raunioitti myös YK:n rakennuksia. Annabi oli kateissa maanjäristyksestä lähtien. Haitin presidentti René Préval ilmoitti jo, että Annabi kuoli maanjäristyksessä. Hänen ruumiinsa löydettiin muutamaa päivää myöhemmin.


title: Anne Helin

text: Anne Helin (s. 28. tammikuuta 1987 Helsinki) on suomalainen jääkiekkoilija, pelipaikaltaan hyökkääjä.


title: Anne Helin

text: Helin pelasi SM-sarjassa ensimmäisen kerran jo 12-vuotiaana kaudella 1999–2000 edustaen tuolloin Karhu-Kissoja. Hän siirtyi Itä-Helsingin Kiekkoon kausiksi 2002–2008, ja edelleen Oulun Kärppiin 2008. Hän voitti Kärpissä Suomen-mestaruuden 2012. Hän edusti Kärppiä kevääseen 2013 saakka.


title: Anne Helin

text: Helin on valittu SM-sarjan All Stars -kentällisen laitahyökkääjäksi kausilla 2006–2007, 2007–2008, 2008–2009 sekä 2010–2011, jolloin hänet palkittiin SM-sarjan parhaana pelaajana. SM-sarjan parhaaksi keskushyökkääjäksi hänet valittiin kaudella 2011–2012. Hän voitti SM-runkosarjan maali- ja pistepörssin kausilla 2011–2012 ja 2012–2013. Juniori-ikäisenä hän pelasi menestyksekkäästi myös jalka- ja jääpalloa.


title: Anne Helin

text:
Helin pelasi MM-kilpailuissa ensimmäisen kerran Harbinissa 2008, jossa Suomi sai pronssia. Hän kuului Suomen pronssijoukkueeseen myös Hämeenlinnan kisoissa 2009 ja oli ensikertalaisena olympialaisissa ottamassa pronssia Vancouverissa 2010. Hän kuului Suomen pronssijoukkueeseen myös Sveitsin MM-kilpailuissa 2011 ja neljänneksi sijoittuneeseen joukkueeseen 2012.
Ennen olympialaisia 2010 hän oli pelannut A-maajoukkueessa 39 ottelua, joissa hän oli tehnyt 21 maalia ja antanut 12 maaliin johtanutta syöttöä.


title: Venla Hovi

text: Venla Hovi (o.s. Heikkilä, s. 28. lokakuuta 1987 Tampere) on suomalainen jääkiekkoilija, pelipaikaltaan hyökkääjä. Hän laukoo vasemmalta. Hän pelaa kanadalaisen Manitoban yliopiston Bisons-joukkueessa samalla kun opiskelee kyseisessä yliopistossa kielitieteen maisteriksi.


title: Venla Hovi

text: Hovi edusti naisten SM-sarjassa Ylöjärven Ilvestä kauden 2002–2003. Hän pelasi samassa sarjassa Tampereen Ilveksessä kaudet 2003–2004 ja 2005–2010 lukuun ottamatta kautta 2007–2008, jonka hän pelasi Niagaran yliopiston joukkueessa. Hän edusti Hämeenlinnan Pallokerhoa kaudet 2010–2012 ja Kalevan Palloa 2012–2014. Kaudella 2014–2015 hän keskittyi viestinnän opintoihin Vaasan yliopistossa, mutta pelasi kuitenkin Euroopan cupin otteluita itävaltalaisessa EHV Sabres Wien -joukkueessa. Kaudesta 2015–2016 alkaen hän on pelannut Manitoban yliopiston joukkueessa.


title: Venla Hovi

text: Hovi ratkaisi kauden 2005–2006 Suomen-mestaruuden tehtyään viimeisessä loppuottelussa Ilveksen voittomaalin jatkoajalla. Hän voitti Suomen-mestaruuden Ilveksessä myös kaudella 2009–2010 ja HPK:ssa kaudella 2010–2011.


title: Venla Hovi

text: Hovi pelasi ensimmäisen kerran MM-kilpailuissa Kanadassa 2007, jossa Suomi sijoittui neljänneksi. Harbinin kisoissa 2008 ja Hämeenlinnassa 2009 hän kuului Suomen pronssijoukkueeseen, kuten myös Vancouverin talviolympialaisissa 2010. Hän kuului neljänneksi sijoittuneisiin Suomen MM-joukkueisiin 2012 ja 2013 sekä viidenneksi sijoittuneeseen olympiajoukkueeseen Sotšissa 2014. Hän kuului neljänneksi sijoittuneeseen Suomen joukkueeseen MM-kilpailuissa 2016 ja MM-pronssijoukkueeseen Yhdysvalloissa 2017. Pyeongchangin olympialaisissa 2018 hän saavutti pronssia. Hän on pelannut kauden 2016–2017 loppuun mennessä kaikkiaan 168 A-maaottelua, joissa hän on tehnyt 24 maalia ja antanut 38 maalisyöttöä.


title: Venla Hovi

text: Hovi avioitui kesällä 2009. Hän opiskeli aiemmin Pirkanmaan ammattikorkeakoulussa.


title: Anksiolyytit

text: Anksiolyytit ovat ahdistusta lievittäviä lääkkeitä. Anksiolyytteina on historian aikana käytetty alkoholin ja oopiumin lisäksi muun muassa hasista, belladonna-alkaloideja, bromia, barbituraatteja, antihistamiineja, meprobamaattia, bentsodiatsepiineja ja atsapironeja. Joskus on käytetty myös neuroleptejä pienin annoksin.


title: Hääkuvaaja

text: Hääkuvaaja on Ulf Malmrosin ohjaama ruotsalainen yhteiskunnallisesti virittynyt romanttinen komedia. 2009 valmistunut elokuva kertoo värmlantilaisesta Robinista, joka jäätyään työttömäksi, joutuu etsimään onneaan Tukholmasta ja puikkelehtii niin yhteiskunnallisten kuin maakunnallistenkin erojen viidakossa.


title: Rufiji

text: Rufiji on Tansaniassa noin 200 kilometriä Dar-es-Salaamista etelään sijaitseva joki, joka saa alkunsa Kilombero- ja Luwegu-jokien yhtymäkohdasta. Se laskee Intian valtamereen Mafian saarta vastapäätä sijaitsevassa kohdassa. Noin 600 kilometrin pituinen Rufiji on Tansanian suurin joki. Sen tärkein sivujoki on Great Ruaha.


title: Joseph Olita

text: Joseph Olita (n. 1944 – 1. kesäkuuta 2014 Kogelo) oli kenialainen näyttelijä, joka esiintyi Idi Aminin roolissa elokuvissa "Rise and Fall of Idi Amin" (1981) ja "Mississippi Masala" (1991). Hänellä oli rooli myös elokuvassa "Sheena – viidakon kuningatar" (1984).


title: Joseph Olita

text: Olita kuoli kotonaan 70-vuotiaana 1. kesäkuuta 2014 äitinsä hautajaisia seuranneena yönä.


Keskeneräinen sävelmä mekaaniselle pianolle () on Nikita Mihalkovin ohjaama neuvostoliittolainen elokuva vuodelta 1977. Elokuva perustuu Anton Tšehovin näytelmään "Platonov".


title: Keskeneräinen sävelmä mekaaniselle pianolle

text: Elokuva kuvaa viikonlopun viettoon maalle kokoontuvia ihmisiä, jotka eivät tee mitään, mutta puhuvat paljon. Kaikki on kuitenkin jollakin tavalla latteaa ja naurussa on teennäinen sointi. Ihanteet ovat lahonneet ja nuoruus haihtunut.


title: Joan Verdú

text: Joan Verdú Fernández (s. 5. toukokuuta 1983 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea. Hän on pelipaikaltaan hyökkäävä keskikenttäpelaaja.


title: Joan Verdú

text: Verdú on Barcelonan kasvatti. Hän teki ensiesiintymisensä edustusjoukkueessa joulukuussa 2004 Mestarien liigan vierasottelussa Šah’tar Donetskia vastaan. Hän pelasi jatkossa kuitenkin pääosin Barcelonan reservijoukkueessa.


title: Joan Verdú

text: Kaudeksi 2006–2007 hän siirtyi Deportivo La Coruñaan. Ensimmäisen maalinsa Deportivossa hän teki 11. helmikuuta 2007 ottelussa Villarrealia vastaan. Kausi 2008–2009 oli Verdún läpimurto kausi, kun Deportivon pitkäaikainen pelintekijä Juan Carlos Valerón kärsi muutamista vaivoista. Verdú nousi näin joukkueen pelinrakentajaksi ja oli läpi kauden joukkueen tärkeimpiä pelaajia. Hän teki kaudella seitsemän maalia.


title: Joan Verdú

text: Hänen sopimuksena umpetui kesällä, eikä osapuolet päässeet yhteisymmärrykseen jatkosopimuksesta niin hän palasi takaisin synnyinseuduilleen Kataloniaan. Hän teki nelivuotisen sopimuksen Espanyolin kanssa.


title: Proposition 8

text: Proposition 8 (, viralliselta nimeltään California Marriage Protection Act) oli kansanäänestyksen jälkeen hyväksytty, 5. marraskuuta 2008 voimaan tullut lakiehdotus, joka lisäsi Kalifornian perustuslakiin pykälän, joka rajaa osavaltiossa avioliiton vain eri sukupuolta oleville pareille. Ehdotus lisäsi pykälän 7.5 perustuslain lukuun 1:


title: Proposition 8

text: 4. elokuuta 2010 lakimuutos kumottiin Yhdysvaltain perustuslain vastaisena "Perry v. Schwarzenegger" -oikeusjutun yhteydessä osavaltion piirioikeudessa; tuomari Vaughn R. Walker totesi lain olevan ristiriidassa perustuslain 14. lisäyksen "due process"- ja "equal protection" -periaatteita vastaan. Tapauksen käsittely etenee todennäköisesti eteenpäin liittovaltion 9. piirin vetoomustuomioistuimeen (johon Kalifornia kuuluu) ja sieltä Yhdysvaltain korkeimpaan oikeuteen.


title: Matinpäivän taistelu

text: Matinpäivän taistelu oli Baltian ristiretkien aikana käyty taistelu virolaisten ja Kalparitariston sekä heidän liiviläisten liittolaisten välillä käyty taistelu.


title: Matinpäivän taistelu

text: Sakalalainen virolainen päällikkö Lembitun oli onnistunut kerätä joukkoja Sakalasta Läänemaasta, Harjumaasta, Järvamaasta, Virumaasta sekä Revaliasta taisteluun kalparitaristoa vastaan, joka oli aloittanut ristiretket pakanallisia virolaisia vastaan. Lembitu kokosi yhteensä 6000 soturia ja lisäksi venäläiset olivat luvanneet vahvistuksia. Venäläiset eivät kuitenkaan kerenneet saapua ennen kalparitariston hyökkäystä. Lembitu kuoli taistelun aikana ja virolaiset hävisivät, Henrikin Liivinmaan kronikan mukaan Lembitun tappoi latvialainen soturi Veko, joka hakkasi Lembitun pään irti ja vei sen sittemmin Riikaan. Myös kristinuskoon kääntynyt liiviläinen heimopäällikkö Kauppo kuoli taistelussa. Taistelun seurauksena kalparitaristo otti haltuunsa Sakalan ja Järvamaan virolaiset maakunnat.


title: Shimakaze

text: Shimakaze (, ’saarituuli’) oli keisarillisen Japanin laivaston hävittäjä toisessa maailmansodassa.


title: Shimakaze

text: Alus tilattiin 1939 osana 4. laivaston täydennysohjelmaa, ja sen köli laskettiin 8. elokuuta 1941 Maizurun laivastontelakalla.


title: Shimakaze

text: "Shimakaze" oli kokeellinen uudenlaisia korkeapainekattiloita käyttävän aluksen prototyyppi, joka oli saksalaisvaikutuksen aikaansaannos. Kagerō-luokkaan verrattuna aluksen uppouma oli 410 tonnia suurempi ja se oli 25 jalkaa pidempi sekä sen leveys oli kasvanut yli neljä jalkaa. Kasvanut tila mahdollisti torpedoputkien lisäämisen 15 eli kolmeen viiden putken patteriin. Alus oli ainoa Japanin keisarillisen laivaston alus, jossa oli viisiputkiset patterit. Aluksella oli myös lataamista varten torpedot. Aluksen muu aseistus oli samanlainen kuin Kagerō-luokalla, lukuun ottamatta 25 millimetrin ilmatorjuntatykkiä sillan etupuolella ja 75 asteen korotuskulman mahdollistavia D-tyypin tykkitorneja.


title: Shimakaze

text: Alukselle asennettiin uudenlaiset turbiinit, jotka mahdollistivat 50 prosentin tehonlisäyksen verrattuna aiempiin hävittäjissä käytettyihin turbiineihin. Aluksen uusien kattiloiden höyrynlämpötila oli 400 astetta ja paine 571 psi:tä. Koeajoissa koneet tuottivat 79 240 hevosvoimaa, jolla saavutettiin 40,9 solmun nopeus.


title: Shimakaze

text: Alustyypin valmistus oli erittäin hidasta, ja 16 aluksen tilauksen toimittaminen osana vuoden 1942 laivasto-ohjelmaa ei toteutunut. Alusten uppoumaksi määritettiin 2 750 tonnia ja niiden numeroiksi 733–748.


title: Shimakaze

text: "Shimakaze" osallistui heinäkuussa 1943 Kiskan evakuointiin, minkä jälkeen se liitettiin yhdistettyyn laivastoon Trukilla. Alus osallistui vuonna 1944 Mariaanien puolustukseen, johon liittyen se osallistui Filippiinienmeren ja Leytenlahden taisteluihin. Alus oli 2. hävittäjälaivueen lippulaivana, kun Yhdysvaltain laivaston lentokoneet upottivat sen 8. marraskuuta 1944 Ormocin lahden taistelussa.


title: Alumiinifluoridi

text: Alumiinifluoridi (AlF) on alumiinin ja fluorin muodostama epäorgaaninen molekyyliyhdiste. Alumiinifluoridia käytetään pääasiassa alumiinimetallin valmistukseen.


title: Alumiinifluoridi

text:
Alumiinifluoridia valmistetaan pääasiallisesti käsittelemällä alumiinioksidia heksafluoripiihapolla. Menetelmä on kannattava, koska heksafluoripiihappoa syntyy edullisesti fosforihappotuotannon sivutuotteena.
Alumiinifluoridia voidaan valmistaa myös johtamalla vetyfluoridikaasua kuuman, hehkuvan alumiinimetallin tai alumiinioksidin yli.


title: Alumiinifluoridi

text: Alumiinifluoridia käytetään pääasiassa alumiinin elektrolyyttisessä valmistuksessa. Yhdisteen lisääminen alentaa lämpötilaa, jossa reaktio tapahtuu ja parantaa sulan materiaalin sähkönjohtavuutta.


title: Alumiinifluoridi

text: Lisäksi alumiinifluoridia käytetään fluksina emalien ja lasin valmistuksessa, katalyyttinä orgaanisessa kemiassa, estämään käymistä ja poistamaan epäpuhtauksia vetyperoksidista.


title: Alumiinifluoridi

text: Alumiinifluoridi ei ole nieltynä pieninä määrinä myrkyllistä johtuen sen heikosta liukenevuudesta veteen. Hengitettynä yhdiste aiheuttaa hengenahdistusta ja yskimistä. Silmiin tai iholle joutuessaan alumiinifluoridi aiheuttaa kipua ja punoitusta. Alumiinifluoridin on todettu voivan altistaa astman syntymiseen pitkäaikaisen altistuksen seurauksena.


title: Aleutia

text: Aleutia Ltd. on Britteinsaarilla päämajaansa pitävä tietokonealan yritys, joka valmistaa pienikokoisia ("small form factor") PC:itä toimisto- ja kotikäyttöön. Erityistä huomiota on kiinnitetty pienen koon lisäksi hiljaisuuteen ja vähäkulutuksisuuteen. Yhtiö toimittaa pienratkaisuja hotelleille ja lentokentille, ja sen tuotteita viedään 53 maahan. Kehitysmaat, kuten Nigeria, Zambia ja Tansania ovat merkittävä markkina-alue. Esimerkkejä yhtiön tuotteista ovat "Aleutia E2" ja "E3", joita voidaan käyttää thin client -ominaisuudessa. Monet yhtiön valmistamista tietokoneista on esiasennettu Ubuntulla, mutta ne toimitetaan haluttaessa Windows-käyttöjärjestelmällä varustettuina.


title: MaNga

text: maNga on turkkilainen Ankarasta kotoisin oleva rap rock -yhtye. Yhtyeen musiikki sisältää alternative rockia ja hip hopia. Vuonna 2009 yhtye voitti Best European Act -palkinnon ja Best Turkish Act -palkinnon MTV Turkeylta. MaNga valittiin edustamaan maataan Oslossa järjestettävään Eurovision laulukilpailuun 2010. Yhtyeen Euroviisuissa esittämä kappale on nimeltään "We Could Be the Same". Se sijoittui toiseksi voittajakappale "Satelliten" jälkeen 170 pisteellä.


title: MaNga

text:
MaNga on perustettu vuonna 2001. Nimi tulee japanilaisesta sarjakuvakirja "Mangasta".
Yhtyeen laulu "Bir kadın çizeceksin" kuuluu FIFA 06 -pelissä. MaNgan oli tarkoitus esiintyä Wembley Arenalla Lontoossa, yhdessä Tarkanin kanssa huhtikuussa 2008, mutta esiintyminen peruttiin teknisten ongelmien takia. Myöhemmin yhtye esiintyi Lontoossa The O2:ssa joulukuussa 2009.


title: BDO Global

text: BDO Global on maailman viidenneksi suurin tilintarkastusorganisaatio. Kansainvälinen BDO-verkosto työllistää yli 74 000 työntekijää 162 eri maassa. Sen liikevaihto oli vuonna 2017 noin 7,4 miljardia euroa. BDO on maailman suurista tilintarkastusketjuista ainoa, joka on alun perin perustettu Euroopassa. Verkosto tarjoaa tilintarkastuspalveluiden lisäksi vero- ja neuvontapalveluita. BDO:n pääkonttori sijaitsee Brysselissä.


title: BDO Global

text: Suomen BDO-konsernilla on noin 200 työntekijää. BDO Suomen pääkonttori sijaitsee Lauttasaaressa, Helsingissä ja konsernin muut suuremmat toimistot Turussa, Tampereella, Jyväskylässä, Joensuussa sekä Oulussa. Yritys tarjoaa tilintarkastuksen lisäksi sisäisen tarkastuksen, julkishallinnon, IT-neuvonannon, johtamisen, verotuksen, taloushallinnon ja yritysjärjestelyjen asiantuntijapalveluita.


title: BDO Global

text: BDO osti enemmistön Audiator Oy:n osakekannasta Suomen Kuntaliitolta 29. marraskuuta 2012. JHTT-yhteisö BDO Audiator Oy on osa Suomen BDO-konsernia.


title: Šilka (kaupunki)

text: Šilka () on kaupunki Taka-Baikalian aluepiirissä Venäjällä. Se sijaitsee Šilkajoen laaksossa 248 kilometriä (rautateitse) aluepiirin pääkaupungista Tšitasta itään. Kaupunki on Šilkan piirin keskus. Sen kautta kulkee Siperian rautatie. Asukkaita on 14 000 henkeä (vuonna 2009).


title: Šilka (kaupunki)

text: Kasakoiden vartiopaikka Šilkaan laskevan Kijajoen suussa mainitaan ensimmäisen kerran vuonna 1765. Vuonna 1897 tapahtuneen tulvan takia paikalla sijainneen Mitrofanovskajan kasakkakylän asukkaat muuttivat ylemmäksi rakennetun Šilkan rautatieaseman luokse. Paikkakunnan myöhempi historia liittyy rautatieliikenteen kehitykseen. Vuonna 1929 Šilka sai kaupunkimaisen taajaman statuksen ja vuonna 1951 siitä tuli kaupunki.


title: Šilka (kaupunki)

text: Nykyään Šilkassa toimii rautatieliikennettä palvelevia yrityksiä. Kaupungissa on ammattikoulu, kulttuuritalo, kaksi kirjastoa ja sairaalaa. Nähtävyyksiin kuuluvat 1900-luvun alussa pystytetyt jugend-tyyliset rakennukset. Paikallislehtenä ilmestyy "Šilkinskaja pravda" (”Šilkan totuus”).


title: Vuodatus.net

text: Vuodatus.net on suomalainen verkkosivusto, joka tarjoaa ilmaiseksi käyttöön työkalut blogin kirjoittamiseen. Rekisteröitymällä pääsee kirjoittamaan omaa blogiaan. Oman blogin ulkoasua voi myös muuttaa ja liittää blogiin kuvia omalta koneelta ja internetistä. Rekisteröityneenä käyttäjänä voi myös seurata muiden käyttäjien blogien päivityksiä ja seurata, mitä omat ystävät tekevät.


title: FinNode

text: FinNode on suomalainen innovaatiokeskus, jonka Finpro, Sitra, Suomen Akatemia, Tekes ja VTT perustivat vuonna 2006. FinNoden rahoittavat Suomen Akatemia ja Tekes. Toimintaa ohjaa työ- ja elinkeinoministeriö.


title: FinNode

text: FinNode auttaa ja opastaa suomalaisia tutkijoita yhteistyöverkostojen luomisessa ja kokoamisessa sekä helpottaa tietotaidon vaihtoa maiden välillä. FinNode auttaa suomalaisia tutkijoita ottamaan osaa käynnissä oleviin tutkimusprojekteihin eri maissa ja toimii vastaavasti myös ulkomaalaisten tutkijoiden apuna ja oppaana Suomessa. FinNode mainostaa Suomea investointi- ja sijoituskohteena yhteistyössä Invest in Finlandin kanssa.


title: FinNode

text: Ensimmäinen FinNode-keskus, ”FinChi”, perustettiin vuonna 2005 Shanghaihin. Venäjän-FinNode on Pietarissa ja Yhdysvaltain FinNode Piilaaksossa. Neljäs Finnode-toimisto on Japanissa.


title: FinNode

text: Sitra


title: Fransisco Vallejo Pons

text: Fransisco Vallejo Pons (s. 21. elokuuta 1982 Es Castell, Menorca) on espanjalainen shakin suurmestari. Hän voitti shakin alle 18-vuotiaiden maailmanmestaruuden vuonna 2000.


title: Jean Desailly

text: Jean Desailly (24. elokuuta 1920 – 11. kesäkuuta 2008) oli ranskalainen näyttelijä. Hän työskenteli teatterissa ja esiintyi myös lukuisissa elokuvissa. Hän oli vuonna 1960 ehdolla Bafta-palkinnon saajaksi roolistaan elokuvassa "Maigret virittää ansan" (1957).


title: Jean Desailly

text: The Guardianin muistokirjoituksen mukaan Desailly tunnetaan elokuvan alalla parhaiten roolistaan François Truffaut'n "Pehmeässä ihossa" (1964). Hän teki yhteistyötä Simone Valèren kanssa. Pari kuitenkin meni naimisiin vasta vuonna 1998.


title: Petrovsk-Zabaikalski

text: Petrovsk-Zabaikalski () on kaupunki Taka-Baikalian aluepiirissä Venäjällä. Se sijaitsee Siperian rautatien varrella (Petrovski Zavodin asema) 506 kilometriä aluepiirin pääkaupungista Tšitasta länteen. Kaupunki on Petrovsk-Zabaikalskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 19 500 henkeä (vuonna 2009).


title: Petrovsk-Zabaikalski

text: Kaupunki on saanut alkunsa vuonna 1789 perustetusta Pietarin rautatehtaasta ("Petrovski zavod"). Vuonna 1830 rakennettuun vankilaan siirrettiin dekabristeja, joiden mukana paikkakunnalle asettui heidän vaimojaan. Myöhemmin vankilassa pidettiin mm. Puolan kapinan osanottajia ja narodnikkeja. Siperian rata valmistui vuonna 1900. Petrovski Zavod sai kaupunginoikeudet ensimmäisen kerran vuonna 1917. Vuonna 1926 siitä tuli jälleen kaupunki nimellä Petrovsk-Zabaikalski. 1930–1940-lukujen vaihteessa uudelleen rakennettu terästehdas lopetti toimintansa vuonna 2001.


title: Petrovsk-Zabaikalski

text: Nykyään Petrovsk-Zabaikalskissa toimii elintarvike- ja metsäteollisuutta, rautatievarikko ja voimalaitos. Väkiluku on laskenut voimakkaasti (30 100 vuonna 1989). Kaupungissa on lääketieteellinen ja opettajaopisto, ammattikoulu, lasten luomistyön keskus, vapaa-ajan keskus, kolme sairaalaa ja tuberkuloosiparantola. Paikallislehtenä ilmestyy "Petrovsk-Zabaikalskije ogni" (”Petrovsk-Zabaikalskin valot”). Nähtävyyksiin kuuluvat dekabristien haudat, dekabristimuseo ja vanhat asuintalot.


title: Altamont (Kansas)

text: Altamont on kaupunki Kansasissa, Yhdysvalloissa. Altamontissa oli vuoden 2000 väestönlaskennan mukaan 1 092 asukasta. Pinta-alaltaan kaupunki on 4,2 neliökilometriä.


title: Brian Lawton

text: Brian R. Lawton (s. New Brunswick, New Jersey, Yhdysvallat) on yhdysvaltalainen jääkiekkovaikuttaja ja entinen jääkiekkoilija. Hän oli ensimmäinen varaus ja pelasi vuosina 1983–1993 yhteensä 483 runkosarjaottelua NHL:ssä. Lawton toimi pelaajauransa jälkeen pelaaja-agenttina vuoteen 2008 ja vuosina 2008–2010 Tampa Bay Lightningin toiminnanjohtajana.


title: Brian Lawton

text: Lawtonin isä, Richard Lawton oli töissä Providence Journal-Bulletin -sanomalehdessä ja perhe asui Rhode Islandissa. Lawton pelasi nuorena jääkiekkoa high schoolinsa Mount St. Charles Academyn jääkiekkojoukkueessa. Joukkue voitti Rhode Islandin high school -sarjan mestaruuden neljä kertaa peräkkäin vuosina 1980–1983 ja voitti 121 ottelua tuona aikana pelaamistaan 126 ottelusta. Vuonna 1983 Lawton edusti Yhdysvaltojen jääkiekkomaajoukkuetta alle 20-vuotiaitten maailmanmestaruuskilpailuissa ja aikuisten maailmanmestaruuskilpailuiden B-sarjassa. Ennen NHL:n vuoden 1983 varaustilaisuutta NHL:n Central Scouting Bureau piti häntä tilaisuuden lupaavimpana pelaajana ja The Hockey News piti häntä viidenneksi lupaavimpana. Kesällä 1983 Minnesota North Stars valitsi hänet varaustilaisuuden pelaajana. Lawton on ensimmäinen varaustilaisuuden ensimmäisenä valittu yhdysvaltalainen jääkiekkoilija.


title: Brian Lawton

text: Lawton torjui tarjouksen pelata vuoden 1984 talviolympialaisissa ja siirtyi heti syksyllä 1983 ammattilaiseksi. Hän pelasi ensimmäisen NHL-ottelunsa 5. lokakuuta. Ensimmäisellä kaudellaan hän teki 58 ottelussa 31 tehopistettä. Kauden aikana hän oli kuukauden pelaamatta loukattuaan polvensa 27. tammikuuta. Kauden päätteeksi hänet valittiin Minnesotan vuoden tulokkaaksi. Seuraavan kauden aluksi, syyskuussa 1984 Lawton edusti Yhdysvaltoja Kanada-cupissa. Kaudella 1984–1985 Lawton pelasi puolet kaudesta Minnesotassa ja puolet farmijoukkue Springfield Indiansissa. Kausilla 1985–1986 ja 1986–1987 hän pelasi yli 60 ottelua Minnesotassa. Tähän asti Lawton oli pelannut keskushyökkääjänä, mutta kaudella 1985–1986 hän pelasi myös vasempana laitahyökkääjänä, jossa pelasi suurimman osan loppu urastaan. Lawton valittiin Yhdysvaltojen Kanada-cup joukkueeseen myös vuonna 1987, mutta hän loukkasi polvensa turnausta edeltäneellä harjoitusleirillä ja ei pelannut turnauksessa.


title: Brian Lawton

text: Lawton ei koskaan täyttänyt Minnesotassa hänelle asetettuja suuria odotuksia. Lawton itse oli pettynyt siihen, että hän ei ollut saanut seurassa enempää jääaikaa tulokaskaudellaan. Vuosien saatossa Minnesotan ja Lawtonin välinen suhde huononi edelleen. Syksyn 1988 harjoitusleirin päätteeksi Lawton ei mahtunut Minnesotan joukkueeseen, ja hänet lähetettiin farmijoukkue Kalamazoo Wingsiin. Lawton kieltäytyi pelaamasta farmissa ja vaati, että hänet myytäisiin toiseen NHL-seuraan tai hän lopettaisi uransa. 11. lokakuuta Minnesota myi Lawtonin ja Igor Liban sekä Rick Bennettin pelaajaoikeuket New York Rangersiin, josta se sai vaihdossa Mark Tinordin, Mike Sullivanin, Paul Jerrardin, varausvuoron ja Bret Barnettin pelaajaoikeudet. Kaupan jälkeen Lawton kertoi The Hockey Newsille, että tämä on hänelle onnen päivä ja hän on hyvin kiitollinen Minnesotalle siitä, että hänet myytiin niin nopeasti.


title: Brian Lawton

text: Rangersissa Lawton pelasi kuitenkin vain 30 ottelua, sillä seura myi 26. joulukuuta hänet, Norm Maciverin ja Don Maloneyn Hartford Whalersiin, josta se sai vaihdossa Carey Wilsonin ja varausvuoron. Hartfordissa Lawton pelasi joulukuuhun 1989, sillä Hartford laittoi Lawtonin 1. joulukuuta waiver-listalle, josta Quebec Nordiques valitsi hänet joukkueeseensa. Quebec kuitenkin vapautti Lawtonin sopimuksestaan 14 ottelua myöhemmin 1. helmikuuta 1990. Lawtonin ura jatkui Boston Bruinsissa, jonka kanssa hän solmi uuden sopimuksen 7. helmikuuta 1990. Keväällä 1990 Boston eteni Stanley Cupin finaaleihin asti, mutta Lawton pelasi seurassa vain kahdeksan runkosarjan ottelua. Seuraavana kesänä Lawton oli taas ilman seuraa, mutta heinäkuussa 1990 hän solmi sopimuksen Los Angeles Kingsin kanssa. Hän ei kuitenkaan koskaan pelannut Los Angelesissa, vaan seuraava kausi meni kokonaisuudessaan farmijoukkue Phoenix Roadrunnersissa. Elokuussa 1991 Lawton solmi vapaana agenttina sopimuksen San Jose Sharksin kanssa. San Josessa Lawton pelasi kolme kautta. Tammikuussa 1993 San Jose myi Lawtonin New Jersey Devilsiin, jossa hän pelasi kuitenkin vain farmijoukkueessa, kunnes lopetti uransa keväällä 1993.


title: Brian Lawton

text: Pelaajauransa jälkeen Lawton opiskeli Minnesotan yliopistossa. Opintojen jälkeen hän ryhtyi pelaaja-agentiksi. Lawtonin ensimmäisiä asiakkaita olivat entiset pelitoverit ja ystävät. Hän sai pelaaja-agentin virallisen sertifikaatin vuonna 1996 ja nousi tämän jälkeen nopeasti arvostetuksi agentiksi. Lawton myi myöhemmin pelaajia edustaneen Lawton Sport and Financial -yrityksensä Octagon Athlete Representation -yritykselle, jonka jääkiekko-osaston johtaja hänestä tuli. Hän toimi pelaaja-agenttina vuoteen 2008 asti. Octagonista kehittyi Lawtonin aikana NHL:n toiseksi suurin agenttiyritys, ja The Hockey News on valinnut Lawtonin kolmesti jääkiekon 100 vaikutusvaltaisimman henkilön listalle.


title: Brian Lawton

text: Tampa Bay Lightning nimesi Lawtonin seuran toiminnanjohtajaksi 22. lokakuuta 2008. Tätä ennen hän oli toiminut seuran varajohtajana noin neljä kuukautta. Lawton työskenteli Tampa Bayssä kauden 2009–2010 loppuun. Hän oli antanut kesken kauden potkut kakkosvalmentaja Wes Walzille, minkä takia Lawtonin suhde valmentaja Rick Tocchetiin oli huono. Tampa Bay jäi pudotuspelien ulkopuolelle, ja joukkue antoi huhtikuussa 2010 potkut sekä Lawtonille että Tocchetille.


title: Brian Lawton

text: Lawton on naimisissa ja hänellä on kolme lasta.


title: Myron V. George

text: Myron Virgil George (6. tammikuuta 1900 Erie, Kansas, Yhdysvallat – 11. huhtikuuta 1972 Parsons, Kansas, Yhdysvallat) oli yhdysvaltalainen republikaanipoliitikko ja edustajainhuoneen jäsen.


title: Myron V. George

text: George valmistui Labette County High Schoolista, Altamontista ja vuonna 1917 värväytyi Yhdysvaltain maavoimiin korpraalina. Hänet vapautettiin palveluksesta toukokuussa 1919. Asepalveluksensa jälkeen George työskenteli "Altamont Journal" -sanomalehdessä, jonka hänen isänsä omista, ja vuodet 1939–1950 Kansasin osavaltion maantiekomissiossa.


title: Myron V. George

text: George valittiin 7. marraskuuta 1950 Yhdysvaltain edustajainhuoneeseen ylimääräisessä äänestyksessä korvaamaan kuollut Herbert Alton Meyer. Samana vuonna hänet valittiin vaaleissa Yhdysvaltain 82. kongressiin. George istui edustajainhuoneessa neljä täyttä kautta marraskuusta 1950 tammikuulle 1959. Vuoden 1958 vaaleissa häntä ei enää valittu jatkokaudelle.


title: Myron V. George

text: Poliittisen uransa jälkeen George työskenteli liikenne- ja rakennusaloilla pr-toiminnassa. Hän asui Kansasin Parsonsissa, jossa myös kuoli 1972.


title: Tintti

text: Tintti () on sarjakuvataiteilija Hergén luoman "Tintin seikkailut" -sarjakuvan päähenkilö. Tintti on nuori lehtimies ja matkailija, jonka rinnalla kulkevat uskollinen koira Milou, hänen paras ystävänsä kapteeni Haddock, professori Tuhatkauno ja monet muut hahmot. Tintti on hyvin neuvokas ja monitaitoinen, ja luonteeltaan hän on monin tavoin ihanteellinen. Tintti seikkaili lehtisarjakuvassa ensimmäisen kerran vuonna 1929.


title: Tintti

text: Tintin edeltäjä oli partiopoika Totor, josta kertovia tarinoita Hergé piirsi belgialaiseen partiolaislehteen vuosina 1926–1930. Vuonna 1925 Hergé sai töitä katolisessa "Le XX siècle" -sanomalehdessä, jonka torstaisin ilmestyvää lastenliittettä hän alkoi tehdä vuonna 1928. Vuoden 1929 tammikuun 10. päivänä Hergé aloitti liitteessä ensimmäisen Tintti-sarjakuvan, jossa Tintti lähti junalla vaaralliseen seikkailuun Neuvostojen maahan.


title: Tintti

text: Ensimmäisissä seikkailuissaan Tintti nähdään joskus varsinaisessa työssään tutkivana toimittajana, mutta myöhemmissä albumeissa hänestä kehittyy salapoliisi. Sarjakuvan muut hahmot kutsuvat häntä usein Sherlock Holmesiksi, sillä Tintillä on silmää yksityiskohdille, huomattava päättelykapasiteetti ja kyky ratkaista arvoituksia sekä taito naamioitua. Myöhemmissä albumeissa Tintistä tulee lisäksi tutkimusmatkailija. Hänen seuranaan kulkee aina hänen Milou-koiransa.


title: Tintti

text: Tintin nimen alkuperää Hergé ei ole koskaan selittänyt muuten kuin sanomalla että se nimi tuli hänelle ensimmäisenä mieleen. Tintti (ransk. "Tintin") on Tintin sukunimi, ei etunimi. Lastenkirjailija Benjamin Rabier oli vuonna 1900 luonut Tintin-Lutin-nimisen hahmon, jonka Hergékin tunsi. Rabierin hahmon nimessä sana "tintin" viittasi kilahdukseen.


title: Tintti

text: Hergé on kertonut, että Tintti on jossain määrin "Totorin pikkuveli, lehtimieheksi ryhtynyt mutta sydämeltään partiohenkinen". Hergé määritteli vuonna 1973, "Tintti, sehän olen minä itse", ja kertoi Tintin olevan hänen onnistuva kaksoisolentonsa, joka tekee kaikki urotyöt hänen puolestaan. Tintin luonteessa ja arvoissa olikin paljon samaa Hergén kanssa. Tintin huomautettiin usein muistuttavan ulkonäöltään Hergén pikkuveli Paulia, ja Hergé itsekin kertoi ottaneensa Tinttiin pikkuveljensä eleitä, asentoja ja luonnetta, sekä Tintin tunnetun hiustöyhdön, jollainen myös Paulilla oli.


title: Tintti

text: Tintillä on monia taitoja: hän osaa etenkin ajaa monenlaisia ajoneuvoja sekä uida, nyrkkeillä ja ampua hyvin. Luonteeltaan hän on ihanteellinen: rehellinen, huomaavainen, myötätuntoinen, vaatimaton, tahdikas ja ystävänä lojaali.


title: Tintti

text: Koska Hergéllä oli kiire sarjakuvan aloittamisessa, hän ei ehtinyt miettiä hahmon ulkonäköä. Sen vuoksi Tintti onkin hyvin yksinkertaisesti piirretty, persoonaton, mutta samalla helposti tunnistettava ja samaistuttava. Tintti pysyy kaikissa albumeissaan samannäköisenä. Myös hänen pukeutumisensa pysyy samana lähes loppuun asti: vasta "Tintti ja Picarot" -albumissa (1976) hän vaihtaa tutut vanhanaikaiset golfhousunsa ruskeisiin farkkuihin. Hergé arvioi vuonna 1970 Tintin kasvaneen albumien aikana 15-vuotiaasta 19-vuotiaaksi.


title: Ōnami

text: Ōnami on ollut ainakin kolmen Japanin laivaston aluksen nimenä.


title: Takanami

text: Takanami on ollut ainakin kolmen Japanin laivaston aluksen nimenä.


title: Steph Swainston

text: Steph Swainston (s. 1974 Bradford) on brittiläinen fantasiakirjailija. Hänen esikoisromaaninsa "Kuolemattomien kaarti" julkaistiin Britanniassa vuonna 2004. Kirja sai Crawford-palkinnon vuonna 2005. Teoksen jatko-osat ovat "Aika on lahjoista suurin" (2005) ja "Uusi maailma" (2007) Trilogia ja romaani "Above the Snowline" (2010) sijoittuvat kuvitteelliseen Nelimaahan.


title: Steph Swainston

text: Swainston on opiskellut arkeologiaa Girton Collegessa Cambridgen yliopistossa. Hän valmistui University of Walesista ja ennen kirjailijaksi ryhtymistään työskenteli arkeologina ja tutkijana. Vuonna 2011 hän ilmoitti opiskelevansa kemian opettajaksi.


title: Makinami

text: Makinami on ollut ainakin kolmen Japanin laivaston aluksen nimenä.